
PREDGOVOR 


Allah neka se smiluje Hasanu. 
On nas stalno uči, 

tražeći da budemo budni 

i da nemar ostavimo. 


Omer ibn Abdul Aziz 


Na granici između stvarnosti 1 legende, 
Hasan Basri obilježava čitavu jednu epohu. 
Stalno aktualan, svaki puta nanovo vraća nadu u 
smislenost ljudskog zalaganja i mogućnost 
dostojanstvenog življenja unatoč raznovrsnosti i 
nepredvidivosti prilika. 


Prvo stoljeće islama u kome je Živio 

Hasan Basri (642-728/21-109) uglavnom se 
jednostrano doživljava. Ponekad, kao Čisto, 
nepatvoreno, idealno vrijeme života Allahova 
Poslanika i ashaba, vrijeme sačuvano u hadisima i 
kazivanjjima o Ebu  Bekrovoj odanosti i 
jednostavnosti,  Omerovoj = pravednosti = i 
skromnosti, Osmanovoj darežljivosti i 
pobožnosti, Alijinoj odvažnosti 1 hrabrosti, a 
ponekad, kao doba izobilja razuzdanosti, uživanja 
sačuvano u pričama o Jezidu I, Velidu II, Jezidu 
II, raspusnim umejevićkim halifama, čemu je 
"hiljadu i jedna noć" drugo ime. 


A stvarno, to je period velikih kretanja, 
lomova 1 suprotnosti koje su promijenile 
geografske, demografske, jezičke i ideološke 
karte svijeta. 


Poslanik islama se preselio na Ahiret 632, 
a Basra je osnovana 637; bitka na Siffinu bila je 
657; Kabul je osvojen 704; Buhara i Samarkand 
710-712; Sind - donja dolina rijeke Inda 711-712; 
Carigrad je opsjedan 716; Kartaga osvojena 698; 
obale Atlanskog okeana oko 680; Endelus 
(Španija) 711... 


Stotinu godina nakon Hidžre, ime Allaha i 

Njegova Poslanika odjekivalo je sa minareta 
podignutih na prostoru većem od Rimskog 
Carstva u njegovom najjačem usponu, na prostoru 
koji se pružao od Biskajskog zaliva do granica 
Inda 1 Kine, te od Aralskog jezera do donjih 
slapova Nila. Izmiješali su se i susreli mnogi 
narodi, rase, jezici, vjere, kulture, tradicije, 
običaji, znanja i navike. Svijet se susreo sa 
islamom, islam se susreo sa svijetom: hebrejskom 
tradicijom, perzijskom visprenošću, kršćanskom 
teologijom, helenističkom umnošću... 


Svježina i punoća islama prelila se iz 
arabijskog đuguma na sve strane, plaveći novim i 
snažnim valovima prostore i duhove do kojih je 
dopirala. Od tada se bilježi uticaj Poluotoka na 
vanjski svijet, ali 1 uticaj vanjskog svijeta na 
Poluotok. Time započeti međuodnos kroz 
različite faze i oblike u raznolikim formama i 
okvirima traje do danas. Duh pokrenut islamom 
doticao je sve vidove ljudskog izražavanja dajući 
im svoj stil i obol, udahnjujući im novi smisao i 
uključujući ih u jedinstvenost izrastajuće cjeline. 

Otpočeo je tok nove kulture i civilizacije 


određene predanošću jednom jedinom Bogu. On 
je svjetskoj baštini podario velika djela 

arhitekture, književnosti, umjetnosti, nauke... 
Upio je, preuzeo ili jednostavno prešutio i 
drugačija ljudska ostvarenja. 


U islamska središta slijevaju se neviđena 
bogatstva, snage 1 potencijali, razvija se 
ekonomija i administracija. Javljaju se politička 
trvenja - prva krvoprolića među muslimanima 
(Osman, Alija, Muavija, Zubejr, Talha, Husejin, 
Hadždžadž). Tu su novi pravci mišljenja 
(haridžije, ši'ije, murdžije, mu'tezile), različita 
pravna tumačenja... U ovom periodu javljaju se 
nove nauke (tefsir, fikh, hadis...), razvijaju 
jezičke, historijske, racionalne... znanosti, niču 
pobune, protesti, zahtjevi za  pravičnošću, 
bogatijim i raskošnijim životom. Niču i nastojanja 
ka zuhdu - odricanju od ovog svijeta... Sve to 
stavlja na kušnju i provjeru novi sistem 
vrijednosti i novi svjetonazor. Islamska vizija 
mora odgovarati na sve izazove svijeta i života, 
gradeći i razgrađujući se, bogateći 1 siromašeći se. 
Prvobitna jednostavnost i jasnoća prelaze u 
zamršenost i višeznačje, a djelatna Živost u 
teorijsku sporost i razlivenost. 


Ebu Se'id el-Hasan ibn Ebi el-Hasan 
Jessar el-Basri rodio se godine 642. u Medini u 

kući žene Allahova Poslanika Umm Seleme. 
Njegov otac Jessar, za vrijeme uprave h. Omera 
napušta svoj rodni Mejsam, grad na sjeveru Iraka, 
i nastanjuje se u Medini kao mevla (štićenik) Zejd 
ibn Sabita el-Ensarije. Za Hasana se priča da ga je 
dojila Poslanikova žena Umm Seleme i da je pio 
vodu iz Poslanikove čaše. Tradicija bliska njemu 
dalje veli da je h. Aiša, čuvši ga kako govori, 
rekla da govori jezikom Poslanika. Ne iznenađuje 
zato njegovo odlično poznavanje Hadisa. Oko 
656. godine Hasan se nastanjuje u Basri, po čemu 
je 1 dobio ime Basri. Tu ostaje do kraja života 
(728), uvažen 1i poštovan do te mjere da 
historičari vele kako je cijela Basra došla na 
njegovu  dženazu; "događaj kome nema 
presedana" (Ibni Hallikan), jer su toga dana 
džamije ostale potpuno prazne, bez imama i 
musallija. 


Njegov duhovni lik obilježen je rođenjem 
u kući Poslanikove žene, gdje je učio "Allahove 
ajete i mudrost...", kako je Kur'anom preporučeno 
Poslanikovim ženama. Prošao je uobičajeni put 
obrazovanja učenjem čistog jezika u pustinji, te 
izučavanjem Kur'ana, Hadisa i fikha kod 
najboljih učitelja - ashaba Allahova Poslanika. 

Tome dodana bistrina i odanost učinili su ga 
jednim od dobrih poznavalaca Hadisa, zbog čega 
je bio izuzetno cijenjen. 


Vrlo odmjeren, = dostojanstven, — blag, 
uviđavan, otvoren, požrtvovan, lijepe vanjštine, 
iskren, stamen i jednostavan, Hasan Basri je 
izazivao poštovanje, ulivao vjeru 1 sticao 
simpatije. To mu je omogućilo stvarnu poziciju 
moralnog autoriteta. Njegova se riječ slušala sa 
obje strane, čak i onda kada je bila neprijatna i 
reska. Njegova pozicija "savjesti društva" i pored 
svih neugoda, ipak je, čini se, bila presudna da je 
preživio vrijeme nemilosrdnog i grubog 
Hadždžadža. 


Ne zna se pouzdano da li je Hasan Basri 
ostavio pisanih radova. Ono što je od njega danas 
poznato, dijelovi su pribilješki njegovih učenika i 
slušalaca ili biografa znamenitih ličnosti u čijem 
je prisustvu ponekad govorio. Iz tog razloga nije 
moguće imati potpun uvid u cjelinu njegove 
misli. 

Hasan Basri je pravo oličenje islamskog 
polimate. Pa ipak, asketska crta je najizrazitija 
strana njegovog lika. 

Među istaknutim predstavnicima ove 
(asketske) pobožnosti najčuveniji je Hasan 
Basri, koji je ne samo stekao priznanje 
svojih savremenika, već je poslije smrti 
vršio na njih uticaj kome je tokom 
vijekova malo ko ravan u čitavoj duhovnoj 
istoriji islama. 

(Fazlur Rahman). 


Stoga nije čudo što se nastanak većine 
duhovnih pokreta unutar islama vezuje uz ime 
Hasana Basrija. 


Zapletenost vremena i događaja odredili 
su Basrijin životni put 1 njegovu povijesnu ulogu. 
Karakter s kojim je došao na svijet i razboran duh 
koji je nosio prelomili su njegovu izitzetnu ličnost 
i učinili ga moralnim sidrom svoga doba. Basri je 
teško doživljavao ubojstvo h. Osmana, sukob h. 
Alije i Muavije, tragične događaje na Kerbeli. 
Basrijino povlačenje iz teoloških rasprava i 
njegovo držanje po strani od administracije nije 
značilo njegovu nebrigu prema islamskoj misli 
niti ravnodušnost prema pravnom sistemu islama, 
već njegov protest protiv suhog racionalizma 
mu'tezila, oportunističkog konformizma murdžija 

i nategnutog utopizma haridžija, kao i protiv 
pravnog formalizma koji je već uzimao maha. 
Stoga je on svoje djelovanje usmjerio na živu 
prisutnost u događajima putem predavanja u 
glavnoj džamiji Basre i posebnih predavanja u 
svojoj kući. Otvoreno je i u svakoj prilici 
kritikovao sve nevaljalo. 


Najveća Basrijina odlika je sposobnost da 
dio života, jedan postupak ili riječ posmatra kao 
dio cjeline, neodvojen 1 neodvojiv od nje, ono što 
jest islam. Basri obnavlja tu trajnu misao, vječnu 
istinu života koju su Božji poslanici redovito 
ponavljali a njihovi sljedbenici i kasniji naraštaji 
stalno zaboravljali, dijeleći život na sada i 
kasnije, na sveto i profano, na bitno i nebitno... 
On shvata da je pitanje smisla svakog postupka i 
čitavog života u budućnosti koja dolazi, ogledalu 
pred koje se staje kada se izlazi, jer mi ne znamo 
ko smo ako ne znamo šta ćemo biti. 


Traktat Čujem šum, prijatelja ne vidim je 
raznovrsnog sadržaja, etičko-didaktičkog 
naglaska, jednostavnog stila, preciznog 
izražavanja, kritičke intonacije. 


Iako su ova kazivanja angažirana na 

problemima = etike, ona nisu opterećena 
teoretiziranjem, već jednostavno prelaze na 
svakodnevna pitanja morala i pravila islamskog 
ponašanja, govoreći o detaljima, "sitnicama" 
života, o konkretnim gestama i radnjama koje se 
danas označavaju kao bonton. Ali ne samo to. Tu 
se radi i o važnim pitanjima odnosa spram nauke, 
zajednice, moći, Vlasti, slobodnog vremena, 
socijalno-ekonomske uslovljenosti... 


Zbog svojih općih mjesta i univerzalnih 
stanovišta, na prvi pogled klasična istočnjačka 
mudrost baštinjena milenijima ovdje prelazi u 
islamski duh principijelno utemeljen na 
kur'anskoj etici i živom iskustvu prve zajednice 
muslimana vođenoj primjerom Muhammeda, 
alejhisselam. 


Traktat nije raspoređen po temama, nego 
je zabilježen kao spontani govor - najčešće 
neposredno obraćanje - u drugom licu jednine ili 
množine, idući od teme do teme, sa stava na stav, 
od prilike do prilike. Time je postignuta ležernost, 
lahkoća poučavanja, te neobaveznost prema 
cjelini teksta. Pojedine misli u formi poslovice 
dosežu  antologijsku vrijednost a — stilom 
neodoljivo podsjećaju na vrhunce arapskog 

umjetničkog izraza općenito. 


Ko je siguran u nadoknadu, ne škrtari u 
davanju. 


Ne budi pohlepan, nećeš biti ponižen. 


Ne moli od ljudi, neće ti se umanjiti, a 
ostaćeš čovjek. 


Kazivanja događaja i zgoda iz života 
Muhammeda, alejhisselam, ashaba i drugih su 
odgojnog karaktera, ispričana prijemčivim i 
uvjerljivim načinom sa efektno izvedenim 
naglaskom na detalju koji je bio predmet ranijeg 
razgovora, ili sporenja i osporavanja u sredini u 
kojoj je djelovao. 


Rijetka  sugestibilnost, nadahnutost_ i 
iskrenost slušaoca/čitaoca ne mogu ostaviti 
ravnodušnim. 


Nikome se ne čudim kao čovjeku koji 
misli da zaljubljenost u ovaj svijet ne 
spada u velike grijehe. Tako mi Allaha 
džellešanuhu, ljubiti ovaj svijet je najveći 
grijeh! Zar se svi drugi grijesi nisu izrodili 
iz ovog svijeta? Zar se ne obožavaju idoli 
i ne griješi prema Bogu samo zato što se 


16 


odviše ljubi ovaj svijet, i što mu se robuje 
više nego ičem? 


Kratke rečenice, jednostavne sentence, 
misli sažete u nekoliko riječi, mudre pouke 
(poput ,narodnih izreka", "iskrica mudrosti") 
probrani primjeri iz života Poslanika, ashaba i 
pobožnih ljudi, upotrijebljeni kao paradigma 
živom problemu ili propustu, preporuke za 
ponašanje sažete u jezgrovit izraz - sva ta 
raznovrsnost poruke, forme i stila može se lijepo 
podvesti pod naziv kazivanja. 


Knjiga se može čitati napreskok, uzgred, 
sa bilo koje stranice, neobavezno, po misao ili 
pasus, jer je svaka misao vrijednost za sebe i 
razumljiva izvan konteksta, a dobro se uklapa i 
odgovara cjelini, kao što dukat ima svoju vlastitu 
vrijednost a lijepo stoji i u ogri. 


Objavljivanjem ovog djela otvara se 
iznova = pitanje popunjavanja dugogodišnje 
praznine približavanja klasične misli 1 literature 
islama čitaocu našeg govornog područja, i prvi 
puta u nas predstavlja se kroz jedno cjelovito 
djelo Hasana Basrija, ova izuzetna ličnost prvog 
perioda islama. Očekivati je da ovo bude povod 

ozbiljnijih studija o Basriji, njegovom vremenu i 
savremeničima, bez čega je teško shvatiti procese 
koji su se događali kretanjem duha u formi 
islamske ukupnosti, što je sve više privlačno, ali i 
nužno. 


Posebna zasluga za pojavljivanje ove 
knjige pripada prevodiocu Mehmedaliji Hadžiću 
koji je samoinicijativno ponudio ovaj valjan i 
čitak prijevod s klasičnog arapskog jezika, veoma 
uspješno očuvavši lahkoću i jasnost Basrijinog 
izraza - njegove glavne izražajne osobitosti. I 
ovim prijevodom on se potvrdio kao jedan od 
najboljih poznavalaca umijeća = prevođenja 
vrijednih 1 složenih djela klasičnog perioda 
islama. Nadamo se da će on nastaviti s ovakvim 
radom 1 našu literaturu obogatiti i drugim 
prevodima svojim već sasvim prepoznatljivim 
stilom. 


Hasan Čengić 

ODGOJ I MORALNE VRLINE 


Meni je draže pomoći bratu u vjeri, kada 
mu je moja pomoć potrebna, nego povući se u 
džamiju mjesec dana čineći ibadet. Darežljivost, 
oprost 1 otrpljenje vrline su lijepo odgojena 
čovjeka. Čovječnost se ogleda u čovjekovoj 
iskrenosti, pružanju pomoći braći u vjeri, činjenju 
dobra 1 otklanjanju neugodnosti od susjeda. 

Da je htio Allah džellešanuhu, sve bi nas 
učinio ili bogatim ili siromašnim. Međutim, On 
vas je iskušati htio, pa je jedne bogatim učinio, a 
druge u siromaštvu ostavio, ali je svima put dobra 
pokazao kada je rekao: "... i više vole njima nego 
sebi, mada im je i samima potrebno. A oni koji se 
čuvaju lakomosti, oni će sigurno biti spašeni" 

(Kur'an, 59:9). 


Plemenit čovjek žuri učiniti dobro što 
prije, a pokvarenjak odugovlači s činjenjem dobra 
i od njega bježi. 

Nije pravedan onaj koji traži da ga 
poštuješ, a on ti uskraćuje svoju pomoć. 


Mi smo ubrajali u škrte ljude sve one koji 
su htjeli dati na zajam svome bratu u vjeri, jer mi 
smo se međusobno pomagali. Brat bratu je volio 
više nego samom sebi. Tako mi Allaha, gledao 
sam kako musliman svoj ogrtač polovi da bi 
pomogao onome koji ogrtača nije imao. A drugi 
bi prepostio dan, i kada dođe vrijeme iftara, 
otišao bi kod svog brata u vjeri i rekao: ,Ja sam 
danas postio u ime Allaha džellešanuhu! Želim da 
i ti imaš udjela u mom dobru, pa pruži mi nešto 
čime bi okončao svoj post!" I on bi mu davao 
čašu vode ili šaku hurmi zato da bi mu Allah 
džellešanuhu podario nagradu kao i postaču. 


Upamtio sam vrijeme kada se čovjek 
brinuo oko porodice svoga brata, kada umre, i 
četrdeset godina. Upamtio sam vrijeme kada su 
ljudi naređivali svojima da ne odbiju nijednog 
potrebnog (pomoći) i ne ostave ga razočaranim. 

Nije grijeh jesti i piti u kući svoga 
prijatelja 1 prije nego te on osobno ponudi. 

Čovjek će biti pitan za sve što potroši, čak 
i za izdatke na svoje roditelje. Jedino neće biti 
pitan za ono što je potrošio na brata u vjeri 1 u 
druge pokornosti Allahu džellešanuhu, jer se On 
stidi pitati ga za ono što je u tu svrhu potrošio. 


Nije ljudski da čovjek zarađuje na svom 
bratu - drugom čovjeku. 


Čuvaj se onoga koji ti prenosi tudi govor, 
jer će i drugom prenijeti tvoj govor. 


Čovječe, čovječe! Pazi na djela svoja. I 
opet: Pazi na djela svoja! Gledaj u kakvom ćeš 
stanju susresti Stvoritelja i Gospodara svoga! 


Dobročinitelji se poznaju po iskrenosti u 
govoru, čuvanju amaneta, ispunjavanju obaveza, 
neuobraženosti, obilaženju rodbine, samilosti 
prema slabima, činjenju dobra, lijepom odgoju i 
ponašanju, obilju blagosti, širenju znanja i 
rijetkom druženju 1 sjedenju sa ženama. 


Čuvaj se Allahovih džellešanuhu zabrana, 
bićeš pobožan! 


Budi zadovoljan onim što ti je Allah 

džellešanuhu dao, bićeš bogat! 
Budi dobar susjed, bićeš vjernik! 


Voli ljudima ono što voliš sebi, bićeš 
pravedan! 


Ne smij se mnogo jer to umrtvljuje tvoje 
srce i čitavo tijelo! 


Ljudi, vi nećete postići ono što želite sve 
dok budete udovoljavali pohotama tijela, a nećete 
ostvariti svoja nadanja sve dok se ne strpite na 
neugodnostima. 


Strpljivost je džennetska riznica. Čovjek 
postiže svako dobro ako se strpi samo za trenutak. 


Ko je postigao stepen zadovoljstva, nije 
mu potrebna druga opskrba. Ko je zadovoljan, 
otrpiće sva iskušenja. 


U Hasanovom prisustvu posvađala se 
dvojica pa jedan od njih dobro izgrdi onog 
drugog. Brišući znoj sa čela, ovaj citira Allahove 
džellešanuhu riječi: "Strpljivo podnositi i praštati 
- tako treba svaki pametan postupiti" (Kur'an, 
42:43). Na to Hasan reče: Pametan li je, tako mi 
Boga, u vrijeme kada neznalice razbor uništiše! 

Ljudi, ili ćete se vi okititi strpljivošću, ili 
ćete propasti! 

Neko je omalovažavajući psovao Ebu 
Zerra, radijallahu anhu, pa je on odgovorio: 
"Između mene 1 Džehennema postoji prepreka 
koju, ako savladam, bolji sam nego što kažeš, a 
ako je ne mognem preći, već se u Džehennem 
strovalim, onda sam zaista gori nego što Si 
rekao." Strpi se, čovječe, jer ti ideš Onom koji 
"zna poglede koji kriomice u ono što je 
zabranjeno gledaju, a i ono što grudi kriju" 
(Kur'an, 40:19). 


Neko je opsovao nekoga pa ovaj reče: "Da 
Allah džellešanuhu ne čuje, ja bih ti uzvratio." 


Dvije su strpljivosti: strpljivost u nesreći i 
strpljivost od griješenja. Ko tada otrpi, zaista je 
strpljiv. 


Zaista je Allahu džellešanuhu najdraži 
onaj gutljaj što ga čovjek ispije kao lijepu utjehu i 
otrpljenje kada ga zadesi bolna nesreća te gutljaj 
srdžbe koju proguta čineći dobro, praštajući i 
pokazujući blagost. 

Čovječe! Ne možeš nikada sastaviti 


vjerovanje 1 vjerolomstvo. Kako ćeš biti vjernik 

kad susjed nije miran od tebe?! A kako ćeš pak 
biti musliman ako od tebe nije miran ostali 
svijet?! Zar Allahov Poslanik, sallallahu alejhi ve 
selleme, nije rekao: "Nema vjerovanja onaj u 
koga se nema povjerenja, a ni vjere onaj koji ne 
ispunjava obećanja." On je također rekao: "Nije 
vjernik onaj od čijeg zla strahuje njegov susjed." 


Čovječe! Nisi u istinskom imanu sve dok 
drugima iznalaziš mahane, a ni sam nisi bez njih. 
Stoga, prvo otkloni svoju mahanu, a ostavi druge 
i njihove mahane. Ali, znaj, nikada nećeš moći 
otkloniti sve svoje mahane, pa je najpreče da se 
njima posvetiš i pozabaviš. A ako želiš biti 
pravedan, onda ne istražuj tuđe mahane pa ćeš i 
Allahu džellešanuhu biti drag i mio. 


Čovječe! Koliko si samo slab i nemaran! 
Drugima pronalaziš grijehe, a svoje grijehe 
zanemaruješ i zaboravljaš. U oku svoga brata 
vidiš trunku, a u svome oku ne vidiš gredu. 
Koliko je malena tvoja pravednost, a velika tvoja 
nepravednost! 


Allahov Poslanik, sallallahu alejhi ve 
selleme, je rekao: "Dobročinitelji na ovom svijetu 
biće dobročinitelji 1 na onom svijetu. Jer, njima će 

Allah džellešanuhu oprostiti grijehe zbog dobra 
što su ga činili Njegovim stvorenjima. Na 
Sudnjem danu biće im rečeno: "Svoja dobra vi 
poklonite kome želite, jer su vama oproštena vaša 
hrđava djela." I oni će svoja dobra pokloniti 1 tako 
opet dobročinitelji postati." 


Darežljivost 1 iskrenost najbolja su 
svojstva. 


Najbolji je onaj džihad koji se vodi protiv 
vlastitih pohota. 


Zapamtio sam ljude koji na svoje dinare i 
dirheme (zlatnike i srebrenjake) nisu polagali 
veće pravo od svoga brata u vjeri. Pa što je s 
vama, ljudi; škrtarite u onome za šta ćete biti 
pitani i za šta ćete morati račun polagati !? 


Nema vjere onaj ko čovječnosti nema. 

Ko zadrži žito četrdeset dana čekajući da 
mu se podigne cijena, neće se moći spasiti od 
grijeha pa makar ga kasnije on lično samljeo, 
hljeb zamijesio i siromahe njime nahranio. 


Ne sastoji se ljepota susjedstva u 
otklanjanju neugodnosti od susjeda već u 
strpljenju na neugodnostima. 

Allah džellešanuhu će sačuvati od šejtana 
i Džehennema čovjeka u kojeg se nađu ova četiri 
svojstva: suzdržanost u strahu, žurbi, srdžbi i 
pohoti. 

Znanje je bolje od nasljedstva; odgoj je 
najčistiji obraz; pobožnost je  najsigurnija 
opskrba; ibadet je najbolja zarada; razum je 
najbolji vodić; lijepo ponašanje najbolji je drug; 
blagost je najbolji pomoćnik; zadovoljstvo je 
najveće bogatstvo; Allahova pomoć je najbolja 
pomoć; a sjećanje na smrt najbolji je 
propovjednik. 


Ne budi kao onaj koji skuplja znanje 
učenih i mudrost mudrih, a prema Istini se odnosi 
kao jedan od glupih. 


Allah džellešanuhu će uvesti u Džennet i 
obasuti milošću čovjeka koji je dobar prema 
roditeljima, samilostan prema  potčinjenima, 
brižan prema siročetu i zaštitnik nemoćnih. 


Allahov Poslanik, sallallahu alejhi ve 
selleme, je rekao: "Dvije su vrste znanja: znanje u 
srcu, 1 ono što je korisno, 1 znanje na jeziku, koje 
je, u stvari, Allahov džellešanuhu dokaz protiv 
čovjeka. 

Zavist razara vjeru brže od širenja 
svrabeža po tijelu. 


Pametan i oštrouman vjernik povećava 
svoje strahovanje od Allahove džellešanuhu 
kazne kad god mu Uzvišeni Allah poveća dobro. 


Vjernik je najveći radiša i on se boji samo 
Allaha džellešanuhu. Kad bi on potrošio na 
Allahovu putu zlata koliki je Uhud (brdo), ne bi 
bio siguran da se spasio. On ponavlja sve dok se u 
spas ne bude osvjedočio: 'Nikada se, zaista 
nikada, neću spasiti!" A licemjer govori: 'Dosta li 
je prosta svijeta! Šta su moji grijesi prema 
njihovim?! Allah je milostiv i mnogo prašta pa će 
i meni oprostiti.' 


Čovječe, zašto tako govoriš? Radiš hrđava 
djela zavaravajući se pustim nadanjima u oprost 
(od Allaha džellešanuhu). 


Ko je lošeg odgoja, sam je sebe kaznio. 
Čiji je imetak velik, veliki su mu i grijesi. 
Ko mnogo govori, često griješi. 

Da nije znanja, ljudi bi bili isti kao 


životinje. 

Omer ibn el Hattab, radijallahu anhu, 
govorio je: "Prvi nazovi selam pri susretu S 
bratom u vjeri, dozivaj ga njemu najdražim 
imenom i napravi mu mjesto u sijelu pa će ti to 
povećati ljubav prema njemu." 


Vaši preci su vam bili uzor u lijepom 
odgoju: Uzmite pouku, Allah vam se smilovao! 


Ne budite sitničavi pa da Allah 
džellešanuhu bude sitničav prema vama! 
Prokletstvo Allahovo je na sitničava čovjeka kao i 
onoga koji je sitničav sitničavu! 


Šta je ovo s mama?! Jedan drugog 
susrećemo i govorimo: 'Neka nama i vama Allah 
džellešanuhu oprosti grijehe i u Džennet nas 
uvede!' Ali, čim dođu u pitanje dinari i dirhemi 
sve se potpuno izmijeni. Teško vama! Nisu takvi 
bili vaši dobri preci. Zašto njih ne uzmete kao 
uzor kao što vam je i naređeno?! 


Ljudi, šta je nama?! Kada smo u izobilju, 
jedan drugom bliski smo i dragi, a čim na 
iskušenja budemo stavljeni, jedan drugog 
zaboravljamo. Nisu takvi bili drugovi Allahova 
Poslanika, sallallahu alejhi ve selleme. Bože 
sačuvaj, da mi drugačije postupamo od njih! 

Brate, pazi šta ćeš govoriti! Zar nije 
rečeno da je najbolje jezik stalno držati svezan. 
Allahov Poslanik, sallallahu alejhi ve selleme, 
rekao je: "..a zar će ljudi biti bačeni u 
Džehennem zbog nečeg drugog osim zbog 
griješna govora?!" 


U pametna čovjeka jezik je iza srca, pa 
kad hoće nešto reći, on najprije dobro razmisli. 
Ako će to korisno biti, onda kaže; u protivnom, 
šuti. A u neznalice je srce iza jezika. On govori 
kad god mu se prohtije uopće ne razmišljajući. 


Allahov Poslanik, sallallahu alejhi ve 
selleme, kazao je: "Moji sljedbenici će ući u 
Džennet Allahovom džellešanuhu milošću, 
čistotom srca i zbog samilosti koju su osjećali 
prema svim muslimanima, a neće ući u Džennet 
samo zbog mnoštva namaza i posta." 


Kazano je da će glasnik, kada bude Sudnji 
dan, povikati: "Neka sada ustane onaj za koga je 
Uzvišeni Allah preuzeo obavezu da će ga 
nagraditi od Sebe! I tada će ustati samo onaj koji 
je pritekao u pomoć bratu svome kada mu je ona 
bila potrebna, ili koji je bratu svome oprostio 
učinjenu nepravdu, ili koji je bratu svome 

poklonio neku od blagodati kojima ga je Allah 
džellešanuhu, darovao. 


Pametan čovjek ne otkupljuje 
neprijateljstvo jednog čovjeka za ljubav hiljadu 
drugih ljudi. Ko to uradi, sve će izgubiti i bez 
ičega će ostati. 


Veličina plemenitog je njegov odgoj, a 
iskrena pobožnost njegovo je porijeklo. 


Ko okrivi svoga brata zbog grijeha za koji 
se on pokajao Allahu džellešanuhu, neće umrijeti 
sve dok tim istim grijehom ne bude bio stavljen 
na kušnju. 


Na pitanje Rebia ibn Subha da li su deset 
rekata namaza koje je on redovito klanjao poslije 
jacijskog farza sunnet ili nafila, Hasan je 
odgovorio: 

- Nisu sunnet, jer kada bi bili sunnet, 
musliman ih ne bi propuštao. Ali, sine brata 
moga, u lijepo ponašanje muslimana i potpunost 
njegove vjere spada i ovo: Kad sebe privikne na 
činjenje nekog dobra, i to redovito, ili se privikne 
na neki ibadet Allahu džellešanuhu, potrebno je 
da u tome bude ustrajan čitavo vrijeme. 


U Tevratu je zapisano: "Pravo bogatstvo 

je u zadovoljstvu, spas u samoći, zdravlje u 
odbacivanju pohota, mir u neimanju želja, a pravi 
užitak je u vječnosti koja se zadobiva trpljenjem u 
ovom kratkom životu." 


Ljudi, = okitite se svojstvima — koja 
preporučuje Allah džellešanuhu 1 pazite na 
Njegove propise, pa ćete biti prijatelji Allahovi. 


Nikome osim Sulejmanu, alejhi-s-selam, 
nije data nijedna blagodat za koju neće 
odgovarati. Sulejmanu, alejhi-s-selam, je rečeno: 
"Ovo je Naš dar, pa ti podari ili zadrži, nećeš 
zbog toga odgovarati". (Kur'an, 38:39). 


Ko je siguran u nadoknadu, ne škrtari u 
davanju. 


Čovjek nije nikada produžio nadu a da 
nije pokvario djelo. 


Ti si, o čovječe, sastavljen od dijelova. I 
kad god prođe jedan dan, ode i dio tebe. 


Allah džellešanuhu se smilovao Ibn 
Mes'udu koji kao da je vas imao u vidu kada je 
rekao: "Vaš zahid (onaj koji je suzdržljiv od 
ovosvjetskih dobara) u stvari, pohlepan je za 
ovim svijetom, vaš mudžahid (borac na Allahovu 

putu) nemaran je, a vaš alim (učenjak) prava je 
neznalica. 


Ko se boji samo Allaha džellešanuhu, On 
učini da se njega sve drugo boji. A ko se boji 
svijeta, Allah džellešanuhu učini pa se on boji 
svakog i svačeg. 


Omer ibn el Hattab, radijallahu anhu, 
rekao je: "Družite se i izbjegavajte druženje", to 
jest, budite drugovi u lijepim poslovima, a 
izbjegavajte ljude u hrđavim poslovima. 


Musliman je dužan prema muslimanu: 
pomoći dobročinitelju, odazvati se onome ko ga 
pozove, zatražiti oprost za griješnika i uputiti 
istini onog koji istinu traži. 

Ko svom bratu muslimanu otkloni neku 
neugodnost ili ispuni potrebu, biće mu oprošteni 
njegovi raniji (manji) grijesi. 

Prenosi se da je Uzvišeni Allah rekao 
Ademu, alejhi-s-selam: "O Ademe, u četvero je 
sadržano sve što se odnosi na tebe 1 tvoje 
potomstvo. Jedno od toga je za Mene, jedno je za 
tebe, jedno je između Mene i tebe, a jedno 
između tebe 1 svijeta. Moje je: da samo Meni 
robuješ i da Mi ne smatraš nikog ravnim. Tvoje 

je: da radiš, a Ja ću te kako budeš radio nagraditi 
onog Dana kada ti Moja nagrada bude 
najpotrebnija. Između Mene 1 tebe je: ti dovu 
upućuj, a moje je da je uslišam. A između tebe i 
ostalog svijeta je: prijateljuj i druži se s ljudima s 
onim radi čega želiš da se oni druže s tobom." 


Razumijevanje je kao posuda u kojoj se 
čuva znanje. Znanje vodi ka djelu, a djelo vodi u 
dobro. 


Strast vodi u grijeh. 
Imetak je bolest oholih. 


Ovaj svijet je pijaca na kojoj se kupuje 
onaj svijet. 


Teško, 1 opet teško, svakom onom koji 
Allahove džellešanuhu blagodati troši u griješenju 
prema Njemu! 


Čovječe! Ne sastoji se vjerovanje u tome 
da se svijetu prikazuješ vjernikom, a zavaravaš se 
pustim željama. Istinsko vjerovanje je ono koje se 
urezalo duboko u srce i koje potvrđuju čovjekova 
dobra djela. 


Kada je Hasan bio obaviješten o smrti 
Davuda et Taija, rahimehullahu, izjavio je: 

- Neka mu Allah oprosti grijehe! Bio je, 
tako mi Allaha, poput zdravlja čiju vrijednost 
shvatimo tek onda kad ga izgubimo. 


Tražite znanje - da biste razumjeli vjeru. 


Bavite se medicinom - da biste upoznali 
tijelo. 

Upoznajte gramatičke znanosti - da bi vaš 
govor bio pravilan. 


Ko pogrešno uči Kur'an, laže na Allaha 
džellešanuhu. U Kur'anu stoji:"...a Kur'an je 
zaista knjiga zaštićena, laž joj je strana bilo s 
koje strane, ova Knjiga je objava Mudroga i 
hvale dostojnog." (41:41-42). Pogrešno učenje 
Kur'ana je ravno najvećoj laži. 


Ne budi pohlepan, nećeš biti ponižen. Ne 
moli od ljudi, neće ti se umanjiti, a ostaćeš 
čovjek. 

Ako nisi blag, pokazuj se blagim. Ako nisi 
učen, nastoj da naučiš. Čovjek je uglavnom 
onakav s kakvim se poistovjećuje. 


Savršen čovjek je onaj, u kojeg se nađe 
ovo četvero: 
— vjera koja ga upućuje 

— razum za kojim se povodi 
—  plemenito porijeklo koje ga čuva i 
— stid koji mu dostojanstvo štiti. 


A u koga se nade makar jedno od ovoga, 
on je u svom narodu među odabranima. 


Kome će se musliman požaliti ako ne 
bratu muslimanu?! Jer koga boli ono što njega 
boli ako ne boli njegova brata u vjeri ?! Musliman 
je ogledalo muslimanu: preko njega on sagledava 
svoje mahane i uočava greške. Prije vas bi 
musliman sretni svoga brata pa mu reci: 'Brate 
moj, ja ne mogu sve svoje grijehe ni znati ni 
vidjeti. Zato, ako u nećemu vidiš dobro, naredi mi 
da ga činim, a spriječi me u zlu!" Omer ibn el- 
Hattab, radijallahu anhu, govorio je: "Allah se 
smilovao svakom onom koji nam ukaže na naša 
hrđava djela!" Oni prije vas su primali savjete 
jedni od drugih i tako se međusobno pomagali. 


Vjernici su jedno: kad vjernika pogodi 
neka žalost, to i ostale vjernike ražalosti; kad se 
vjernik veseli, i ostali vjernici su veseli. 


Ti od svoga prijatelja i druga imaš udio od 
druženja s njima, pa odaberi sebi pravog druga i 
prijatelja. A za hrđavo društvo bićeš pitan! 

Čovječe, budi jako oprezan, jer čovjek 
često uzima hranu koja mu nije dozvoljena, zalazi 
tamo gdje mu nije mjesto 1 sjeda u društvo koje 
ga mijenja, i tako, malo pomalo, odlazi njegova 
vjera a da to on i ne osjeća. 


Znak da neko traži znanje u ime Allaha 
džellešanuhu je njegova skrušenost, pobožnost i 
skromnost. 


Nastojte da prisustvujete dženazama jer je 
u tome nagrada onom koji je strpljiv u onome što 
ga je pogodilo, onom koji klanja dženazu i onom 
koji umrloga zagrće. Ko pričeka dok umrli bude 
zakopan, biće mu oprošteno sedamdeset velikih 
grijeha. 


O ljudi, čuvajte se odugovlačenja u poslu 
jer sam čuo jednog od dobrih ljudi kako kaže: 
"Mi ne želimo umrijeti prije nego što se 
pokajemo, a umiremo ne pokajavši se." 


Pri uzimanju hrane ima dvanaest lijepih 
svojstava od kojih su četiri dužnosti, četiri 
sunneta 1 četiri pohvalna svojstva. Dužnosti su: 
proučiti  Bismillahir-rahmanir-rahim (U ime 
Allaha, Milostivog, Samilosnog), smatrati jelo 
lijepim, zadovoljiti se postojećim 1 zahvaliti na toj 

blagodati. Sunneti su: sjediti na desnoj nozi, jesti 
ispred sebe, jesti trima prstima desne ruke i 
oblizati prste. A pohvalna svojstva su: oprati ruke 
prije i poslije jela, smanjiti zalogaj, dobro 
sažvakati hranu i ne gledati u lica prisutnih za 
vrijeme jela. 


Najvrednija stvar je zarada na šeriatski 
dozvoljen način i brat u vjeri koji, ako se s njim 
dogovaraš o ovosvjetskim poslovima, uvjeriš se u 
ispravnost njegova mišljenja, a ako se s njim 
dogovaraš o stvarima vjere, uvjeriš se da je pravi 
znalac u tome. 


Čovjek može biti učen a da ne bude 
pobožan, a može biti pobožan a da ne bude učen 
(razuman). Međutim, Muslim ibn Jesar je bio i 
pobožan i učen i pametan. 


Divan li je bio Bekr ibn Abdullah! Čuo 
sam ga kako jednom zapovijeda da se bude blag i 
kako podstiče na oprost rekavši: "O ljudi, zagasite 
svoju srdžbu sjećajući se džehennemske vatre!" A 
Ebu Derda je rekao: "Dok je u srdžbi, čovjek je 
najbliži Allahovoj srdžbi." 


Ko se okitio razumom, spasio se propasti. 


Lijepo postupaj s ljudima jer je 

zadržavanje među njima kratko. 


Dvoje ne mogu nikada zajedno: 
zadovoljstvo i zavist. 


Dvoje se nikada ne razdvajaju: pohlepa i 
mržnja. 

Covjek gospodari razumom, darežljivošću 
i blagošću. 

Ne idi nikom osim onom čijem dobru se 
nadaš, od čije vlasti ne strahuješ, čiji blagoslov 
očekuješ i čijim znanjem ćeš se moći okititi. 

MUDRE IZREKE I SAVJETI 


Kada je čuo jednog kako proklinje: - 
Bože, uništi griješnike, Hasan je primijetio: 

- Tada ćemo se osjećati usamljenim na 
putu 1 umanjiće se broj onih koji postupaju po 
vlastitom nahođenju. 


Naša vjera je čvrsta, a istina je zaista 
teška. Čovjek je slab i nemoćan; zato neka se 
zaprti onoliko koliko može nositi. Jer ako se 
pretovari obavezama,  strahovati je zbog 
mrzovolje i napuštanja poslova. 


Bolest čisti tijelo kao što zekat Čisti 
imetak. Tijelo koje ne zna za bolest je kao imetak 
koji se ne čisti zekatom: u njemu nema napretka. 


Ispravno mišljenje i pobožnost najbolja su 

djela. Ko svoj život po njima uredi, sigurno je da 
će se spasiti. Svako drugi neka preispita svoje 
življenje. Ispravno mišljenje je kao ogledalo u 
koje se rastavljaju dobra od hrđavih djela. Ko se 
osloni na ispravno mišljenje, spasiće se, a ko ga 
zanemari, propašće. 


Da nema zaborava, umnožili bi se fekihi 
(pravnici). 


Čovjek po imenu Eban pripovijeda: "Ušao 
sam u džamiju u kojoj sam zatekao Hasana. Na 
moje pitanje da li je klanjao odgovorio je da nije. 

"Ali čaršija je klanjala," primijetih. Na 
ove moje riječi Hasan reče: 

- Ko će od čaršije uzimati vjeru?! Ako im 
roba dobro ide, odgode klanjanje namaza, a ako 
ima slabu prođu, klanjaju prije namaskog vakta! 


Čuvaj se troga, spriječićeš šejtanu prilaz: 

— nikada se ne osamljuj s tuđom ženom 
pa makar govorio da je podučavaš 
Kur'anu; 

— nikako ne idi vladaru makar govorio 
da mu naređuješ činjenje dobra, a 
zabranjuješ činjenje Zla; 

— ne sjedi sa novatorom u vjeri jer će 

ubaciti otrov u tvoje srce 1 tako ti 
pokvariti vjeru. 


Traži slast u trome: u namazu, u učenju i 
razumijevanju Kur'ana i u zikru. Ako u tome 
nalaziš slast, idi i budi radostan! U protivnom, 
znaj da su tvoja vrata zatvorena, pa ih nastoj 
otvoriti! 


Da nije smrti, bolesti i neimaštine, čovjek 
se ne bi nikada pokorio. Jer, čak i pored ovog 
troga, on je nestrpljiv. 


Ljudi, mi smo, tako mi Allaha, stvoreni za 
vječnost, a ne za prolaznost. Mi se samo selimo iz 
kuće u kuću. 


Ko poštiva i hvali novatora u vjeri, brz je 
u rušenju islama. 


Allahov Poslanik, sallallahu alejhi ve 
selleme, rekao je: "Kada neko hvali griješnog 
razvratnika, Allah džellešanuhu se na njega srdi." 


Čuvajte se pobožnjaka koji je neznalica i 
učenjaka koji je razvratnik, ta oni su veliko 
iskušenje za svakog. 


Čovječe, ne zavaravaj se tvrdnjom da je 
čovjek s onim koga voli. Nećeš biti s 

dobročiniteljima sve dok ne budeš radio kao oni... 


Ovaj narod će biti u dobru i pod 
Allahovim džellešanuhu okriljem sve dok dobri u 
njemu ne budu bili samilostivi prema zlikovcima, 
dok dobročinitelji ne budu veličali razvratnike i 
dok učeni ne budu težili upravljačima. Međutim, 
kada bude obratno, Allah džellešanuhu će od tog 
naroda dići svoju milost i zaštitu. Natovariće im 
na vrat zlikovce koji će ih stavljati na teške muke. 
A Allahova džellešanuhli kazna zaista je još 
žešća, a uz to je i vječna. Allah džellešanuhu će 
uliti kukavičluk u njihova srca. 


Hasan Basri je vidio Neima ibn Ridvana 
kako oholo ide pa je rekao: 

- Pogledajte ovoga: na svakom dijelu tijela 
vidi mu se Allahova džellešanuhu blagodat, ali i 
šejtanovo prokletstvo. 


Allah džellešanuhu će na Sudnjem danu 
pitati vjernike za sve svoje darove i za svako 
dobro, a nevjernike će žestoko, ali pravedno, 
kazniti. 


Čudno li je kako jezici opisuju, srca 
poznaju, a djela se od toga razlikuju! 


Ko se upusti u sumnjiv posao, neće imati 

nagradu za ono što ga se ogovara. 


Ko želi znati na čemu je, neka izmjeri 
svoja djela prema Kur'anu, pa će vidjeti šta 
dobiva a šta gubi. 


Allah džellešanuhu se smilovao čovjeku 
koji izmjeri svoja djela prema Kur'anu, i kada 
vidi da se s njim podudaraju, zahvali Uzvišenom 
Allahu i zamoli ga za još veći uspjeh. A ako vidi 
da su mu djela suprotna od kur'anskog učenja, 
pokaje se i nastoji ih uskladiti. 


Čudan li je ovaj čovjek! Dva čuvara i 
pratioca ga nikada ne ostavljaju sama. Njegov 
jezik im je pero, a pljuvačka - tinta. A on opet 
govori ono što ga se ne tiče! 


Čovječe, želiš da se spominju tvoja dobra 
djela, a mrziš da se pročuju loša! Optužuješ 
drugog zbog sumnje, a posigurno znaš da su dva 
meleka zadužena Za tvoje riječi i djela. 


Pametan nastoji i dan i noć da što više 
dobra uradi, jer je u njegovom srcu strah da mu se 
možda neće smilovati Stvoritelj i Gospodar 
njegov. 


Dosta je propalih jer su pohvaljeni bili. 

Dosta je propalih jer su bili zavarani time što se 
prema njima dobrodušno bilo. 


Čuvajte se pohvale jer je ona ubistvo. 


Neko je bio pohvaljen u prisustvu 
Allahova Poslanika, sallallahu alejhi ve selleme, 
pa je Poslanik rekao: "Upropastili ste ga! Jer da je 
pohvalu čuo, ne bi se više nikada spasio." 


Najpreče je da budeš svoj gospodar, da 
jezik svoj drziš svezan i da ne povlađuješ 
pohotama tijela. 

Jogunastoj životinji nije potrebnija uzda 
više nego tvom nefsu (strasti). 

Čovječe, ne možeš promijeniti rok 
određenja, niti možeš izgubiti svoju nafaku, a ni 
uzeti nafaku drugome! Cemu onda mučno 
naprezanje i ubijanje duše?! 

Najbolja je zlatna sredina u svemu. 

Čovjek je stalno između troga: 


— iskušenja koje dolazi 
— | blagodati koja prolazi i 
— | smrti koja sve odnosi. 


Ko nije bio stavljen na kušnju, bio je 

prevaren. 
Ko se borio protiv Istine, izgubio je. 


Covjek je stalna meta:  iskušenjima, 
nesrećama ili smrti. 


Čovječe, pripremi dobro ili nešto drugo, 
ali, znaj naćićeš ono što si pripremio. A odgodi 
što god želiš, ali znaj da nema povratka iako ćeš 
moliti da budeš vraćen na ovaj svijet. 


Ko zapamti Zadnji čas, neka ne napušta 
svoj dom. 


Šta je ovo: čujem šum, prijatelja ne 
vidim?! 


Ko sebe pred svijetom kudi - hvali se; a 
loše je to što čini. 

Da nije plemenitih, zemlja bi se 
prolomila; da nije dobrih, stradao bi čitav narod, 
da nije učenih, ljudi bi bili kao životinje; da nije 
vlasti, ljudi bi se međusobno uništili; da nije 
blesavih, svijet bi bio razrušen; da nije vjetra, sve 
bi se ustajalo i usmrdilo! 


Tri najveće propasti su: 


— | vođa kome se pokoriš pa te zavede, 

— susjed koji širi tvoje zlo, a sakrije 
tvoje dobro, i 
— | siromaštvo koje boli zadaje. 


Ako primijetiš u svog djeteta ono što 
mrziš, učini pokajanje Allahu džellešanuhu i 
zatraži Njegov oprost, jer je to udio tvoje naravi, 
odnosno tvoj grijeh koji si ranije počinio. 


Kada ljudi budu pokazivali svoje znanje a 
izostavljali svoja djela, kada budu voljeli na 
jeziku a mrzili u srcu 1 kada budu kidali rodbinske 
veze, Allah džellešanuhu će na njih baciti 
prokletstvo i učiniti ih gluhim i slijepim. 


Iskušenje je kazna koju Uzvišeni Allah 
šalje onda kad ljudi griješe iz inada. 


Ljudi će biti kažnjeni ako ne budu 
zadovoljni sa Allahom džellešanuhu, a to 
nezadovoljstvo proističe iz njihovog potpunog 
nepoznavanja Uzvišenog Allaha ili iz Njegovog 
djelomičnog poznavanja od strane ljudi. 


Izbjegavati glupa čovjeka je čin 
približavanja Uzvišenom Allahu. 


Druženje s pametnim učvršćuje čovjekovu 
vjeru. 


46 


Vjernika poštivati spada u služenje Allahu 
džellešanuhu, a pomoć Allahova zadobija se 
borbom protiv razvrata i grijeha. 


Neka ovca ne bude pametnija od tebe: nju 
tjera povik i vraća pogled. 


Čuo sam Ebu Bekra ibn Abdillaha el- 
Muznija kako govori: "Budite uporni u radu, a 
ako vas spriječi nemoc, sustežite se makar od 
griješenja!" 


Allahov Poslanik, sallallahu alejhi ve 
selleme, rekao je: "Na ovom svijetu ljudima nije 
dato veće dobro od čvrstog vjerovanja i dobrog 
zdravlja. Molite Allaha džellešanuhu da vam 
podari čvrsto uvjerenje i zdravlje u životu." 


Allahov Poslanik, sallallahu alejhi ve 
selleme, zaista je kazao veliku istinu, jer se 
čvrstim uvjerenjem u vjeri zadobiva Džennet, a 
udaljava se od Džehennema. Ko posjeduje čvrst 
iman, strpljiv je na neugodnostima i aktivan u 
vjerskim poslovima. A u zdravlju je veliko dobro. 


Vjernik se ne zabavlja pa da bude 
nemaran. On stalno razmišlja pa je zato tužno 
zabrinut. 

Koga njegov namaz ne spriječi od ružnih i 
hrđavih djela, udalji ga od Allaha dzellešanuhu i 
navuče na njega Njegovu srdžbu. 


Ko pazi na svoje djelo, on je kao borac u 
ratu, samo što (ovaj posljednji) ima veću i bolju 
nagradu. 


Čovječe, smatraš dozvoljenim ono što je 
zabranjeno, činiš nasilje 1 grijeh zavaravajući se 
pustim nadanjima da će ti Allah džellešanuhu 
oprostiti! Znaćeš ti ko je bio griješnik onog Dana 
kada ti ne budu koristili ni imetak ni sinovi, već 
samo srce čisto. 


Ne uraditi grijeh bolje je nego učiniti 
pokajanje. 

Čovječe, šta ti je! Griješiš i loša djela 
činiš, a pred tobom je dobro djelo koje također 
možeš učiniti. 

Čovječe, čuvaj se velikih grijeha pa ćeš 
stalno biti u dobru. Grijeh će ti srce promijeniti, 
ono će postati crno 1 uništiće tvoje dobro. 


Divni su bili ljudi od istine, kada je 
Omerov štap bio poštovaniji od Hadždžadžove 
sablje. 

Na Sudnjem danu najviše će pomagati i 
pomoć traži ti čovjek kome je Uzvišeni Allah bio 
podario svoje dobro pa se on njime pomogao u 
griješenju prema Njemu. 


Vjernik ostaje uvijek isti, bez obzira na 
vrijeme i situacije. On ostaje nesalomljiv u vjeri, 
s jednim istim licem i na jednom putu. A licemjer 
se mijenja prema vremenu 1 prilikama gledajući 
samo svoju korist, a ne ustručavajući se zakinuti 
drugoga. 


Praksa vjernika potvrđuje istinitost 
njegovih riječi, njegov javni život potvrđuje 
privatni, a njegova prisutnost otkriva njegovu 
odsutnost. 


Trojica se ne mogu nikako ogovoriti: 


— javni razvratnik - griješnik, kada se 
želi ukazati na njegovu razvratnost. 

—  novator u vjeri, kada se ukazuje na 
njegovu novotariju, i 

— vođa, vlastodržac nasilnik, kada se 
upozorava na njegovo nasilje. 


Četvorica su bili istinski reformatori koji 
su obnovili život 1 popravili stanje ljudi na ovom 

svijetu, a dvojica su bili sijači sumnje. 
Reformatori su: 


1. Omer ibn el Hattab, radijallahu anhu, 
koji je na dan Es-Sekife, na prijedlog Ensarija: 
"Neka vladar bude od nas 1 vas", rekao: "O 
Ensarije! Zar ne znate da je Allalahov Poslanik, 
sallallahu alejhi ve selleme, rekao da su imami 
(vođe, vladari) iz plemena Kurejš. Osim toga, vi 
znate, da je Ebu Bekr, radijallahu = anhu, 
predvodio džemat po Poslanikovom naređenju. 
Pa ko je onda preči od njega da bude vladar 
muslimana?!" Ensarije su shvatili šta Omer 
smjera pa je Ebu Bekr izabran za halifu. Da Omer 
nije u tim trenucima bio tako odlučan i mudar, 
svijet bi se razišao i podijelio oko izbora vladara 
muslimana i tako bi ostalo do Dana sudnjeg. 


2. Ebu Bekr, radijallahu anhu, kada je 
zatražio od muslimana mišljenje o odmetnicima 
od vjere, 1 kada su mu savjetovali da od 
odmetnika prihvati njihov namaz, a njih i njihovo 
odbijanje davanja zekata ostavi na miru, na što je 
on odgovorio: "Allaha mi, ako mi uskrate zekat 
koji su davali za života Allahova Poslanika, 
sallallahu alejhi ve selleme, zaista ću povesti rat 
protiv njih." Da Ebu Bekr nije bio tako energičan, 

ljudi bi odbili davati zekat 1 tako bi ostalo sve do 
Sudnjeg dana. 


3. Osman ibn Affan, radijallahu anhu, 
ujedinio je muslimane okupivši ih oko Kur'ana 
kada je bila zaprijetila opasnost da se raziđu u 
učenju na nekim mjestima u Allahovoj knjizi i da 
jedni druge zbog drugačijeg čitanja proglase 
nevjernicima. Da Osman nije to učinio 1 da nije 
okupio sve muslimane oko Mushafa, svijet bi se 
udaljio od Istine oskrnavivši Allahovu Knjigu, i 
tako bi ostalo do Sudnjega dana. 


4. Alija ibn Ebi Talib, radijallahu anhu, 
poslije borbe sa stanovnicima Basre, dao je da se 
razdijeli ratna dobit. Kada su ga neki njegovi 
vojnici u čudu upitali: "A zar nam, vladaru 
vjernih, neće biti razdijeljeni sinovi i Žene 
njihove?!", Alija je, odbivši odlučno njihov 
zahtjev, mudro upitao: "A kome bi u tom slučaju 
pripala, kao ratna dobit, Aiša, "Majka vjernika", 
radijallahu anha?! Iz ovog se može izvesti dobar 
zaključak: da zarobljena djeca i žene u sukobu 
između muslimana ne spadaju u ratnu dobit i ne 
mogu se dijeliti... Da Hazreti Alija nije tako 
mudro postupio, muslimani ne bi znali kako treba 
postupiti sa zarobljenom djecom 1 ženama u 

eventualnom sukobu između njih. 


A dvojica koji su sumnju posijali i svijet 
upropastili su Amr ibn el As 1 Mugire ibn Šu'be. 


1. Amr ibn el-As je za vrijeme bitke na 
Siffinu predložio Muaviji da njegovi Vojnici 
podignu Kur'an na koplja, kada su već bili pred 
porazom. Tako je došlo do sramne arbitraže čije 
će posljedice mučiti muslimane sve do Sudnjeg 
dana. 


2. Mugire ibn Šu'be je sačekao nekoliko 
dana kada mu je Muavija javio da odmah dođe. 
Svoje kašnjenje pred Muavijom opravdao je 
riječima: "Bio sam započeo jedan važan posao i 
nisam ga želio ostaviti nedovršenim. Radio sam 
na tome da tvoj sin Jezid dođe za halifu poslije 
tebe." Čuvši te riječi, Muavija, sav radostan, reče: 
"Vrati se stanovnicima Kufe i okončaj započeto 
djelo!" Vrativši se, Mugire je o Muaviji izgovorio 
riječi koje su ostavile snažan dojam na sve 
prisutne. Zahvaljujući tome, oni su Muavijine 
potomke prihvatili za halife, 1 hilafet je tako 
postao nasljedan. Da ovog nije bilo, muslimani bi 
se i dalje dogovarali u vezi sa izborom halife pa 
bi birali onoga koji ima sve potrebne kvalitete za 

vladara muslimana i tako bi ostalo do Sudnjeg 
dana. 


Allahov Poslanik, sallallahu alejhi ve 
selleme, rekao je: "Doći će vrijeme kada će se 
opskrba za život samo  griješenjem  moĆI 
pribavljati. Kada to vrijeme dođe, vjenčanje će 
biti pokuđeno 1 neženstvo dozvoljeno." 

Prije vas su bili ljudi koji su, podijelivši 
sva svoja dobra kojih je bilo mnogo kao zrna 
pijeska, opet strahovali da im to neće biti kod 
Allaha džellešanuhu primljeno i da se neće moći 
spasiti. Oni su, naime, ozbiljno shvatali ono na 
čemu su bili. 


Upitan da kaže nešto o Aliji ibn Ebi 
Talibu, radijallahu anhu, Hasan je odgovorio: 


- Vallahi, bio je prava strijela Allahovih 
namjera, duhovni čovjek ovog naroda na vrhuncu 
njegove veličine i časti. Bio je vrlo bliska roda sa 
Allahovim Poslanikom. sallallahu alejhi ve 
selleme, otac Hasanov 1 Husejnov (unuka 
Allahova Poslanika), radijjallahu anhuma, i 
suprug časne Fatime (kćerke Poslanikove). Nije 
bespravno uzimao Allahov imetak niti se ikada s 
nemarom ponio prema ijednoj Allahovoj odredbi. 


53 


Nije nikada osjecao dosadu kada se radilo o 
Allahovu Pravu. Kur'anu je pridavao značaj koji 
mu pripada: znao je šta mu je po njemu pravo a 
šta dužnost. Neka je Allah džellešanuhu 
zadovoljan njim i neka ga visoko uzdigne! 

KORIJENJE OVOG SVIJETA I 
ZABRANA VEZANJA ZA NJEGA 


Tako mi Allaha, nije nikome bilo dato 
nijedno ovosvjetsko dobro koje on ne smatraše 
iskušenjem, a da poslije toga nije zakazao u 
dobrim djelima: njegova vjera je bila okrnjena, a 
razum pomućen. A nije bio niko koga je Allah 
džellešanuhu sačuvao od ovog svijeta a on to ne 
smatraše dobrim po njega, a da nije ostao također 
bez dobra djela i ispravnog mišljenja. 


Nema nijednog muslimana koji je bio 
opskrbljivan dan za danom a on to ne smatraše 
dobrim za njega, a da nije bio nemoćan u 
mišljenju. 

Upamtio sam ljude koji su se odnosili 

prema ovom svijetu kao amanetu koji im je 
povjeren na čuvanje, pa su ga oni na kraju 
povratili pravim vlasnicima. 


Upamtio sam ljude kojima se ovaj svijet 
nudio u punom izobilju, ali su ga odbili bojeći se 
odgovornosti. 


Vallahi, nijedan čovjek nije dobio ovaj 
svijet a da nije izgubio dostojanstvo i vjeru. 


Ne čudim se nikome kao čovjeku koji 
misli da zaljubljenost u ovaj svijet ne spada u 
velike grijehe. Tako mi Boga, ljubiti ovaj svijet 
spada u najveće grijehe! A zar se svi drugi grijesi 
nisu izrodili iz ovog svijeta?! Zar se ne obožavaju 
kipovi i ne griješi se prema Milostivom samo Zato 
što se odviše ljubi ovaj svijet i što mu se robuje 
više nego ičem?! 


Na Sudnjem danu ljudi će biti proživljeni 
goli osim onih koji su se ustezali od ovog svijeta. 


Tako mi Allaha, neće niko dinar uzvisiti a 
da ga Allah džellešanuhu neće poniziti na 
Sudnjem danu! Iblis je, koji je za sva vremena 
proklet, kada su iskovani dinar i dirhem, stavio na 
glavu 1 jedan i drugi rekavši: "Ko vas bude volio, 
moj je istinski rob koga ću moći okretati kuda mi 

bude volja. Kada ljudi zavole ovaj svijet, onda me 
ne brine da neće kipove obožavati i drugo 
božanstvo za svoga Gospodara uzeti. Jer njih će 
ljubav prema dunjaluku odvesti u najveću 
propast." 


Vidjeli smo one koji su, radeći za onaj 
svijet, imali 1 ovaj, ali nismo vidjeli da je bilo ko, 
radeći za ovaj, imao i onaj svijet. 


Allah = džellešanuhu = daje = čovjeku 
ovosvjetska dobra prepuštajući ga samoobmani, a 
uskraćuje mu ih iz obzira prema njemu. 


Vjernik nije predodređen samo za život na 
ovom svijetu. 


Isa, alejhi-s-selam, je rekao: "Ovaj svijet 
je njiva Iblisova koju mu obrađuju oni koji na 
njoj žive." 

Ko je upoznao Stvoritelja i Gospodara 


svoga, zavolio Ga je 1 dao je prednost onome što 
je u Njega. 
Ko je spoznao ovaj svijet i njegovu 
obmanu, napustio ga je. 
Na pitanje da li se može Allah džellešanuu 
vidjeti očima još na ovom svijetu Hasan je 

odgovorio negativno. A na pitanje da li će to biti 
moguće na onom svijetu, dao je potvrdan 
odgovor. Na upit zašto je tako, odgovorio je: 

- Jer je ovaj svijet prolazan 1 sve što je na 
njemu prolazno je. Onaj svijet je vječan pa je 
vječno sve što je njegovo. Osim toga, nemoguće 
je ono vječno dokučiti onim što je prolazno, ono 
što je oduvijek onim što je nastalo. A na Sudnjem 
danu Allah džellešanuhu će Svojim robovima 
podariti iz obilja Svoje dobrote i počasti prema 
njima vječni vid kojim će ga moći gledati. 

Omer ibn el-Hattab, radijallahu anhu, ušao 
je kod Allahova Poslanika, sallallahu alejhi ve 
selleme, 1 našao ga na ležaju ispletenom od 
palmine like. Na strani na kojoj je ležao vidio se 
trag užadi. Vidjevši ga u takvoj situaciji, Omer 
zaplaka, pa ga Allahov Poslanik upita: Zašto 
plačeš, sine Hattabov?" 

"Kako ne bih plakao, Allahov Poslaniče?! 
Sjetio sam se vizantijskih kraljeva i perzijskih 
careva i njihova uživanja. Ti si Allahov poslanik, 
miljenik i odabranik, a opet spavaš na ležaju 
ispletenom od užadi!" 

"A zar nisi zadovoljan da oni imaju ovaj, a 
mi onaj svijet?" upita Poslanik. 

- "Zadovoljan sam, Allahov Poslaniče ?" 

odgovori Omer. 

"Ja sam na ovom svijetu poput konjanika 
koji jaše u ljetnom danu i odjednom ugleda drvo s 
debelim hladom. On svrati i na trenutak se 
odmori, a zatim ustane i hlad ostavi," mirno 
dodade Poslanik. 


Allahov Poslanik, sallallahu alejhi ve 
selleme, živio je običnim životom, vrlo skromno i 
jednostavno; jahao je na magarcu, nosio je odjeću 
od grubog sukna, jeo sjedeći na tlu, i često je 
ponavljao: "Ja sam samo čovjek, jedem kao što 
jede običan čovjek." 


Na kamenu je ostalo zapisano: 'Čovječe, 
kad bi vidio ono malo što ti je preostalo od života, 
sve želje svoje bi odmah napustio nastojeći da što 
više dobra učiniš. Tako bi ostavio pohlepu i 
lukavstvo iz straha od kajanja koje će sutra doći 
"kada se noge budu klizale, porodica te predala, 
bližnji te se odrekao, prijatelj te zaboravio, kada 
budeš u pomoć zvao, a niko ti se ne bude 
odazivao." 


Učeni među neznalicama su kao liječnici 
među bolesnicima. 


Čuo sam  Hadždžadza kako govori 

stanovnicima Basre: "Mudri Allah je odredio da 
ovaj svijet bude prolazan, a onaj vječno da traje. 
Ono što je vječnim učinjeno neće nestati, niti će 
bez kraja biti ono što ima kraj. Zato neka vas 
nipošto ne zavarava to što ovaj svijet jest, a onaj 
još nije, i neka vam nadanja budu primjerena 
kratkoći života na svijetu ovom!" 

- Čuda li golemog! Kako je Hadždžadž 
mogao dokučiti to što je spoznao, a opet se od 
Istine udaljiti! 

TRAŽENJE OPROSTA I DOVA 


Zabrana pretvaranja i licemjerstva 


Moj Bože, ko je podložniji propasti i 
pogrešci od mene, a ko je dostojniji oprostu i 
poklonu od Tebe! Ti si me stvorio slabašnim, pa 
ja nisam kadar od sebe štetu odbiti niti sebi korist 
pribaviti. 

Moj Bože , Tvoje znanje o meni je vječno, 
Tvojoj odredbi ja ne mogu umaći niti se Tvojoj 
odluci suprotstaviti. 

Tvojom voljom ja sam Ti pokoran, a od 
Tebe je pomoć i dar. Ogriješio sam se o Tebe sa 
Tvojim znanjem; pa argument je Tvoj. Tako Ti 
obaveze na milost, ulij strah u moje srce - da mi 
nada bude samo u Tebe i strah samo od Tebe! 

Moj Bože, koji si  najmilostiviji, 

blagoslovi Muhammeda - posljednjeg 
vjerovjesnika, a meni i svim vjernicima podari 
oprost. "Dovoljan mi je Allah i divan li je On 
gospodar." 


Kada bi polazio na put, Hasan je učio ovu 
dovu: 

- O Ti koji, kada mu se štogod na čuvanje 
povjeri, to na najbolji način sačuva i IZVIŠI, 
ostavljam Ti na čuvanje ono što mi je nepoznato 
kao 1 ono što mi je poznato: porodicu, djecu i sve 
što imam; sačuvaj mi to, o Ti kod koga ulozi ne 
propadaju! 


U časovima brige i tuge Hasan je učio: 

- O Ti koji si zadrzao ruku Ibrahimovu 
kada je htio sina kurban učiniti dok su se jedan 
drugom povjeravali, pa je sin govorio: "Postupi 
blago, oče!", a Ibrahim dodao: "Strpi se na 
odredbu našeg Gospodara, sine moj!" 

O Ti koji si odredio da karavan bude od 
pomoći Jusufu kada se našao u pustom kraju i na 
dnu bunara, da bi ga kasnije, nakon ropstva, 
postavio za upravitelja! 

O Ti koji si čuo šapat Ez Zennunov u 
trima tminama! 

O Ti koji si Jakubu, alejhi-s-selam, 

vid povratio i tugu njegovu u veselje pretvorio! 

O Ti koji si se smilovao suzi Davudovoj i 
koji si odagnao bolest Ejjubovu! 

O Ti koji se odazivaš dovi nevoljnika 
kada Te moli, i koji izbavljaš od nevolje onoga 
koji Te zamoli 1 u Tebe nadu gaji! 

O Ti koji si jedini istinski Stvoritelj i 
Gospodar kome se ibadet čini! 

O Ti koji čuješ molitvu tihu, koji 
otklanjaš svaku nevolju! Molim Te, blagoslovi 
Tvoga odabranog vjerovjesnika i roba kojim si 
zadovoljan, Muhammeda, njegovu porodicu i 
drugove! A mene sačuvaj od svega što me u brigu 
baca, i od mene odagnaj tugu moju, o Najbolji, od 
koga se svako dobro traži , i Najčasniji, u koga se 
nada gaji, o Najmilostiviji, čija milost se moli, 
podari mi dobro koje si samo Ti dostojan 
podariti! O Najmilostiviji! "Dovoljan mi je Allah! 
Divan li je On gospodar!" 


Kada bi ulazio u mezaristan, Hasan je 
UČIO: 

- Moj Bože, Gospodaru ovih istruhlih 
tjelesa i izmrvljenih kostiju, čiji su vlasnici 
otputovali sa svijeta ovog vjerujući u Tebe i 
nadajući se milosti Tvojoj, pošalji im od Sebe 

nadahnuće, a selam od mene! Za ovu dovu Hasan 
je rekao: 


- Kada je neko prouči, za njegov oprost 
mole svi umrli od vremena kada je Allah 
džellešanuhu svijet stvorio pa do Dana sudnjega. 


Kada je obaviješten da mu je Hadždžadž 
oštro priprijetio i zatražio da mu dođe, Hasan je 
proučio: 

- O Ti koji čuješ moju molbu, o moja 
gotovosti pri udarcu sudbine, Ti koji možeš 
odagnati tugu moju i poteškoću od mene 
otkloniti! O Ti koji si mi milostiv i blagodaran, o 
Bože moj i Bože Ibrahimov, Ishakov, Jakubov i 
njihovih potomaka, pa  Musaov, Isaov i 
Muhammedov, Gospodaru ljudi svih! Tako Ti 
(kur'anskih poglavlja) Kaf Ha Ja Ajn Sad, Ta 
ha, Ja sin vel-Kur'anil-hakim, blagoslovi 
Muhammeda 1 čistu porodicu njegovu, a mene 
sačuvaj od zla (Hadždžadžova) i zla svakog 
zločinitelja! Zaštiti me od Hadždžadža i njegove 
družine, 1 njegovih pristalica, 1 njegove vojske! 
Odbij od mene, Svojom moći, njegovo nastojanje, 
uznemiravanje i zlo svako! Zatvori mu put do 
mene, Gospodaru svih svjetova! 

Bože, podari blagoslov i mir našem 
gospodinu Muhammedu, posljednjem 
vjerovjesniku! 


U bolesti Hasan je molio: 

- Bože, nemoj me učiniti od onih koji, 
kada obole, tada se kaju, a čim ozdrave, opet u 
iskušenje padaju, a kada osiromaše, tužni budu! 
Bože, podari mi zadovoljstvo onoga koji je 
Tobom zadovoljan! Čuvaj me u ovom mom 
životu, a i poslije moje smrti! 

Dok je jednom Hasan držao vaz-u nasihat, 
jedan od prisutnih je duboko uzdahnuo, našto mu 
je Hasan rekao: 

- Sine brata moga, što si time htio? Ako si 
u tome iskren bio, onda si samo objelodanio ono 
što si u duši nosio. A ako nisi iskren bio, onda si 
svoju dušu upropastio. 

Ljudi su se dosta trudili u dovama svojim, 
prije vas živjeli bilo je ljudi koji su Kur'an 
završavali, ali o tom nisu ni prijatelja upoznavali. 
Jednom od takvih je rečeno: 

"Ti se zaista ne obazireš u namazu. Kako 
je divna tvoja skrušenost!" 

Na to je on primijetio: 

"Sine brata mog, ko ti može reći gdje je 
moje srce bilo ?!" 


Redža ibn Hajeveh je vidio čovjeka kako 
se poslije sabaha pospanim pravi, pa mu je rekao: 
"Otrijezni se, Allah te sačuvao! Neka ne pomisli 
neko da je to zbog tvog bdjenja i namaza, pa da ti 
djelo bude upropašteno!" 


Neko je rekao Allahovom Poslaniku, 
sallallahu alejhi ve selleme: 

"Allahov Poslaniče, nejasno nam je šta je 
to nifak (licemjerstvo)." 

"Svako ko se pretvara nečim licemjer je", 
odgovori Poslanik. 


Licemjer želi da pobijedi Allahovu 
odredbu nad sobom. On je kod Allaha prezreni 
griješnik. On hoće da Allahove robove upozna sa 
time i da ljudi kažu da je dobar, a on je uistinu od 
toga vrlo daleko. Allahovo džellešanuhu znanje o 
tom njegovom nastojanju postojano je u dušama 
Njegovih robova. 


Izvijestili su me da je neko čuo drugoga 
koji je učio Allahove džellešanuhu riječi: "One 
koji su vjerovali i dobro činili Milostivi će 
sigurno voljenim učiniti" (Kur'an, 19:96), pa je 

rekao: 

"Činiću ibadet Allahu džellešanuhu na 
način o kome će se prepričavati na ovom svijetu." 

I počeo je redovno klanjati sve namaze i 
postiti uopće ne mrseći. Mogao se vidjeti samo 
kako klanja i zikr čini. Ali, kad god bi svijet 
pored njega prolazio, govorio je: "Velikog li 
licemjera!" 

Te riječi ga podstakoše na preispitivanje 
njegova ibadeta prema Allahu džellešanuhu. Na 
kraju ovako zaključi: 

"Jadan li sam 1 bijedan! Svijet me 
spominje po hrđavom djelu, a to je zato što to 
nisam u ime Allaha činio!" 


Zatim je svoju namjeru izmijenio i opet 
nastavio ibadet činiti. Međutim, sada je i Allah 
svoj odnos prema njemu izmijenio pa je svijet, 
prolazeći pored njega, govorio: "Divnog li 
pobožnjaka, Allah mu se smilovao! Sada je ovo 
pravi ibadet." 


Neka vam djela budu u ime Uzvišenog 
Allaha! Allahov Poslanik, sallallahu alejhi ve 
selleme, rekao je: "Ko uljepša svoj namaz pred 
svijetom, a kada je sam obavlja ga svakako, igra 
se namazom, pa će se Allah s njim poigrati" "Ko 

svijetu priča o svom djelu, Allah će s njim 
upoznati stvorenja Svoja na Sudnjem danu, 
poniziće ga i njegovo će djelo umanjiti." 


Čovječe, zar te nije stid?  Govoriš 
govorom pobožnih, a postupaš kao silnik! 


Čovječe, oblačiš se u odjeću pobožnog, a 
živiš životom  griješnog! Tvrdiš da  stupaš 
stopama Allahu pokornih, a gledaš pogledom 
uobraženih. Teško tebi! Nemaš nijedno svojstvo 
Allahu predanih! Na Sudnjem danu ćeš stati pred 
Allaha koji "zna poglede koji kriomice gledaju u 
ono što je zabranjeno i ono što grudi kriju." 


Allah džellešanuhu će uvesti u Džennet 
čovjeka čije makar jedno dobro djelo primi. 
Možda će se neko zapitati: A šta će biti s ostalim 
dobrima njegovim? Potrebno je znati da Allah 
džellešanuhu prima samo ona dobra koja su u ime 
Njegovo učinjena. Zato, ako se makar i jedno 
čovjekovo dobro ne uprlja licemjerstvom, čovjek 
će biti spašen. 

Seid ibn Džubejr je vidio čovjeka koji se, 
čineći ibadet, ponašao poput mrtvaca, pa mu je 
rekao: "Brate, islam je, zaista, živa vjera. Pa neka 
se to vidi u djelu tvom! Ne umrtvljuj ga, Bog tebe 

umrtvio!" 


Aiša, radijjallahu anha, vidjela je čovjeka 
koji se ponašao poput mrtvaca pa se o njemu 
raspitivala. Kad su rekli da je od dobrih ljudi, 
kazala je: "Omer je bio bolji od njega, ali, kad je 
išao, on je žurio, kad je udarao, bol je zadavao, a 
kad je hranio, do sitosti je to činio. Ostavite 
pretvaranje, jer Allah džellešanuhu neće primiti 
djelo onoga koji se pretvara!" 


Jedan prosvijećeni u vjeri je izjavio: 
"Najbolja pobožnost je sakriti pobožnost. 


Jedan sahat dubokog razmišljanja bolji je 
kod Allaha džellešanuhu od klanjanja čitavu noć. 


Ako je u džemaatu dobro, u samoći je 
spas." 


Ebu Hurejre, radijallahu anhu, prošao je 
pored Mervana ibn Hakema, koji je gradio kuću, 
pa mu rekao: ,,Stani, robe Svetoga! Gradi čvrsto, 
nadaj se dugo, živi malo 1 jedi sažvakano; na 
kraju je susret sa Allahom." 


Još davno su ljudi bili  prokušani 
nadanjima dalekim. 


Hammad ibn Seleme prenosi da je Osman 

en-Nehšeli rekao: "Stotinu tridesetu sam doživio i 
sve sam ostavio, jedino mi se nadanja svakog 
dana povećavaju." 


Ebu Derda kaže: "Troje me nasmijava, a 
troje rasplakuje. Nasmijava me: 


čovjek koji se nada dugom životu, a 
smrt svuda za njim traga 

čovjek koji je nemaran, a zna da 
zanemaren neće biti, i 

čovjek koji se puno smije, a još ne 
zna da li je Stvoritelj 1 Gospodar 
njegov zadovoljan njime ili nije. 


A rasplakuje me: 


strah od kraja 
prekidanje rada 
stajanje pred Allahom, kada će čovjek 
čekati da mu Allah džellešanuhu 
odredi mjesto u Džennetu ili 
Džehennemu." 


Ko sebe kudi pred svijetom, on, u stvari, 
hvali sam sebe, a loše je to što čini! 


Allah džellešanuhu je ostavio osjećanja 
među Svojim robovima. Da nije toga, sinovi i oni 
koji su se predali samo Allahu džellešanuhu ne bi 

se mogli okoristiti ničim na ovom svijetu. Ta 
osjećanja su: nada, određeni rok i zaborav. 

UČENJE KUR'ANA 


Zabilježeno je da je Omer ibn el Hattab, 
radijallahu anhu, rekao: "O ljudi, učite Kur'an 
tražeći ono što je u Allaha džellešanuhu prije 
nego što ga ljudi budu učili tražeći ono što je u 
svijeta." 


Kada čovjek traži znanje Kur'ana i znanje 
uopće u ime Allaha džellešanuhu, to se mora 
vidjeti u njegovom  imanu,  skrušenosti, 
pobožnosti, blagosti i skromnosti. 

Kur'an je lijek = vjernicima 1 vodić 
pobožnima. Ko se po njemu uputio - upućen je, a 
ko je Kur'an odbacio - propao je. 


Ljudi koji uče Kur'an a ne postupaju po 
njemu, najgori su ljudi. Zato što put Kur'ana ne 

slijede, Allah je na njih bacio prokletstvo, i 
proklinju ih svi drugi kojima je to zadaća. 


Prije vas ljudi su učili Kur'an i zadržavali 
se na pojedinom poglavlju po čitavu noć. Vidjelo 
se to ujutro na licima njihovim. Danas, kada vi 
učite Kur'an, o njegovim porukama vi uopće ne 
razmišljate iako znate da je Allah džellešanuhu 
rekao o Kur'anu: "Knjiga koju objavljujemo 
blagoslovljena je, da bi oni o riječima njezinim 
razmišljali i da bi oni koji su razumom obdareni 
pouku primili." (Kur'an, 38:29). Tako mi Allaha, 
ne spada u učenje Kur'ana 1 njegovo čuvanje 
samo slova njegova pravilno izgovarati ne 
čuvajući granice koje je on uspostavio. Vi 
govorite: "Kur'an smo proučili i nismo ni slova 
izostavili." Ko tako govori - laže! Tako mi 
Allaha, on ga je cijela izostavio! Oni koji tako 
uče nisu, Allaha mi, ni učeni, ni Znani, a ni 
mudri! Kada će učači Kur'ana govoriti u duhu 
Allahovih riječi: "Mi ćemo ti doista teške riječi 
slati... " (Kur'an, 73:5), gdje se podrazumijeva rad 
i postupanje po Kur'anu, i u duhu Allahovih 
riječi: "A kad ga čitamo, ti prati čitanje 
njegovo..." (Kur'an, 75:18), odnosno, odobravaj 
ono što Kur'an odobrava, a zabranjuj ono što 

zabranjuje. 


Tri su vrste učača Kur'ana: 


jedni ga uzimaju za trgovinu kupujući 
njime ono što je u svijeta; 

drugi ga pak uče — pravilno 
izgovarajući njegova slova, ali ne 
poštuju njegove granice. Oni učenjem 
Kur'ana zgrću novac namjesnika i 
dobivaju povlašten položaj među 
svijetom. Njihov se broj danas 
umnožio, dabogda ih Allah sa zemlje 
zbrisao; 

treći uče Kur'an duboko razmišljajući 
o porukama njegovim. Kur'an je za 
njih lijek. 


Hasan Basri je proučio Allahove riječi: 


"Allah čini 


da se noć i dan smjenjuju, to je pouka 


za onoga koji hoće da razmisli ili želi da bude 
blagodaran. " (Kur'an, 25:62) 1 rekao: 

- Subhanallah! Kako je milost Allahova 
neograničena, Njegova dobrota prostrana, a divno 
djelo Njegovo! Allah džellešanuhu je dao noć 
onom koji to u toku dana stići nije mogao, a dan 
onom koga je noć prevarila. 

Proučio je: "... i lijepo obećanje Stvoritelja 

i Gospodara tvoga sinovima Israilovim bilo je 
ispunjeno, zato što su trpjeli, a sa zemljom 
sravnismo ono što su faraon i narod njegov 
sagradili i ono što su podigli." (Kur'an, 7:137), pa 
je rekao: 


- Čudan li je čovjek koji vjeruje u ovaj 
ajet, a opet se boji vladara ili silnika! Tako mi 
Allaha, kad bi se ljudi, kao što Allah 
džellešanuhu traži od njih, strpjeli na iskušenjima 
na koja su stavljeni, On bi ih sigurno toga spasio. 
Ali oni se uplaše sablje i u strahu se potpuno 
predaju. Molimo Uzvišenog Allaha da nas spasi i 
sačuva od teških iskušenja." 


Proučio je ajet: "Vatra će im lica pržiti i 
iskeženih zuba će u Džehennemu ostati." (Kur'an, 
23:104) i rekao : 

- O robovi Allahovi, kako je ovo strašan i 
stravičan prizor, pa nastojte ga izbjeći! 

Proučio je: "Ka Allahu se dižu lijepe riječi 
i dobro djelo Allah prima." (Kur'an, 35:10) i 
rekao: 

- Kad čovjek kaže lijepu riječ 1 uradi 
dobro djelo, Allah džellešanuhu primi lijepu riječ 
s dobrom njegovim. A kad kaže lijepu riječ, a 


75 


uradi loše djelo, Allah džellešanuhu zbog lošeg 
djela koje je uradio, odbije i lijepu riječ njegovu. 


" 


Proučio je: "... a onog dana kada dožive 
ono čime im se prijeti, učiniće im se da su ostali 
samo časak dana. I doista! Zar će ko drugi biti 
uništen do narod raskalašeni!" (Kur'an, 46:35) i 
rekao: 

- Istina je, tako mi Allaha, da će uistinu 
biti uništeni samo oni koji su bili raskalašeni, oni 
koji su ovaj svijet na nedozvoljen način sticali, a 
zatim ga brzo rasuli udovoljavajući pohotama 
svoga tijela. Znaće oni u kakvu su propast došli! 


Proučio je: "Smrtne muke zbilja će doći, to 
je nešto od čega ne možeš pobjeći." (Kur'an, 
50:19) i rekao: 

- Čovjek čini razvrat na zemlji; bježaće on 

kud ga noge nose kad smrt dođe, ali pobjeći neće 
moći. 
Proučio je: "...a njima će se učiniti onoga 
dana kad ga dožive da su samo jednu večer ili 
jedno jutro njezino ostali." (Kur'an, 79:46) _i 
rekao: 

- Čovječe! Zar se od grijeha strpjeti nisi 
mogao koliko je između večeri i jutra?! 

Proučio je: "Oni koji poslije njih dolaze - 
govore: 'Gospodaru naš, oprosti nama i braći 
našoj koja su nas u vjeri pretekla, i ne dopusti da 
u srcima našim bude imalo zlobe prema 
vjernicima; Gospodaru naš, ti si, zaista, dobar i 
milostiv." (Kur'an, 59:10) 1 "... i oni koji, kad 
udjeljuju, ne rasipaju i ne škrtare, već se u tome 
drže sredine." (Kur'an, 25:67) i rekao: 

- Neka se Uzvišeni Allah smiluje čovjeku 
koji zarađuje na dozvoljen način i dijeli umjereno 
od zarađenog šaljući tako ispred sebe dobro koje 
će mu biti najpotrebnije na Danu sudnjem, kada 
ništa više ne bude imao! Zato, Allah vam se 
smilovao, dijelite višak svoga imetka tamo kuda 
su odredili Allah i Njegov Poslanik, jer oni prije 
vas su se zadovoljavali malom količinom 
(dobara), a dobrima svojim su otkupljivali svoje 
živote od Allaha džellešanuhu. 


Kad je proučio: "... i oni koji od onoga što 
im se daje udjeljuju, i čija su srca puna straha 
zato što će se vratiti svome Gospodaru." (Kur'an, 
23:60) 1 rekao: 

- Oni čine to dobročinstvo 1 dijele od 
dobara koja su im data šaljući tako ispred sebe 
svoja dobra djela, ali su puni straha da ih ni to 

neće moći spasiti od kazne Allahove. 


Proučio je: "Mi čovjeka stvaramo da se 
trudi." (Kur'an, 90:4) 1 rekao: 

- Teško čovjeku! Allah nije stvorio 
nijedno drugo stvorenje da trpi od života ono što 
trpi čovjek. 

Proučio je: "Mi ćemo dati da proživi lijep 
život, i doista ćemo ih nagraditi boljom 
nagradom nego što su zaslužili." (Kur'an, 16:97) i 
rekao: 

- Podarićemo im pokornost čiju će slast 
osjetiti u srcu svom. Daćemo im opskrbu zbog 
koje ih nećemo kazniti. Tako mi Allaha, čitav 
čovječiji život gorak je osim života u Džennetu. 


Proučio je: "I pitajte ih o gradu koji se 
nalazio pored mora..." (Kur'an, 7:163) i rekao: 

- Radi se o ribi koju je Uzvišeni Allah bio 
zabranio loviti njegovim stanovnicima samo 
jedan dan u sedmici. Ta riba im je dolazila u 
obilju baš u zabranjeni dan kao iskušenje i 
provjera njihove poslušnosti. Oni se dvoumiše da 
li da je love 1 toga dana. Ipak se ustegnuše iz 
straha od kazne iz pobožnosti. Međutim, rijetko 
se dešava da čovjek ne padne u grijeh o kome se 

počne dvoumiti. Zato 1 oni odlučiše loviti i 
zabranjenog dana, i tu ribu jedoše. To je, tako mi 
Allaha, bila najgora hrana koju su jeli i koju im 
želudac nije mogao lahko svariti. I jedne noći, 
dok su spavali, bili su tri puta pozvani. Četvrti 
puta im je rečeno: "O stanovnici grada!" Na taj 
povik, svi su se probudili: 1 muškarci, 1 Žene, i 
djeca. I bi im kazano: "Budite majmuni prezreni!" 
i oni to postadoše. 

Tako mi Allaha, svetost vjernika koji je 
ubijen na nepravedan način veća je kod Allaha 
džellešanuhu od svetosti ribe koju je bio zabranio 
loviti 1 jesti, ali je On odgodio rok za to za dan 
Smaka svijeta, a "Smak svijeta je užasniji i 
gorči." 

Proučio je: "To će biti samo jedan glas, i 
svi će odjednom progledati." (Kur'an, 37:19) i 
rekao: 

- Ljudi, to će biti povik iz srdžbe, pa ko 
istinski robuje Allahu, neka se čuva srdžbe 
Njegove! 

Proučio je: "Evo, to je Džehennem što su 
ga griješnici poricali! I između vatre i ključale 
vode oni će kružiti..." (Kur'an, 55:43, 44), 1 rekao: 

- Ljudi! Šta mislite o onima koji su čitav 

dan, dug pedeset hiljada godina, stajali i čekali da 
im bude presuđeno, i kada su im se vratovi 
polomili od žeđi i gladi 1 straha, Uzvišeni Allah je 
naredio pa su bili bačeni u džehennemsku vatru i 
vodu ključalu?! 

Allahu moj, samo Ti daješ zaštitu i u Tebe 
je utočište pravo! Tebi je pribježište 1 u Tebe se 
samo pouzdati može! Spasi nas, milošću Tvojom 
te molimo, od kazne koju daješ, o Ti koji dosta 
praštaš! 


" 


Proučio je: oni koji namaz svoj 
skrušeno obavljaju..." (Kur'an, 23:2) 1 rekao: 

- Allah džellešanuhu će se smilovati 
onima koji su u srcima bili skrušeni, koji su svoje 
poglede obarali i spolne organe čuvali, onima koji 
su zabrane izbjegavali pa postigli ono što se 
postići može. 

Bio je upitan o Allahovim džellešanuhu 
riječima: = "Ko uradi dobro djelo, biće 
deseterostruko nagrađen, a ko uradi hrđavo 
djelo, biće samo prema zasluzi kažnjen, i neće im 
se učiniti nepravda." (Kur'an, 6:160) pa je 
odgovorio: 

-Ko dođe sa La ilahe illallahu la šerike 
lehu ve enne Muhammeden abduhu ve 

resuluhu (tj. Nema Boga osim Allaha, Jedinoga, 
Koji nema druga, a Muhammed je Njegov rob i 
poslanik), iskreno, sa srca, imaće kod Allaha 
džellešanuhu kao nagradu Džennet. 


Proučio je: "Zar nagrada za dobro 
učinjeno može biti nešto drugo do dobro?!" 
(Kur'an, 55:60) i rekao: 

- Onome koji kaže: "La ilahe illallah - 
Nema Boga osim Allaha!" - nagrada je Džennet. 


" 


Proučio je: "... na Dan u kome će čovjek 
djela ruku svojih vidjeti..." (Kur'an, 78:40)_\1 
rekao: 

- Riječ je o vjerniku koji je pametan, 
oštrouman 1 oprezan, koji zna da mu predstoji 
susret sa Uzvišenim Allahom, pa za taj susret 
šalje dobra djela, koja će ga, kad ih nađe, 
obradovati. Taj susret će biti na Dan kada će 
nevjernik uzviknuti: "Da sam, bogdo, zemlja 
ostao!" (Kur'an, 78:40). 


Proučio je: "A nije tako! Ono što su radili 
prekrilo je srca njihova." (Kur'an, 83:14) 1 rekao: 

- To je grijeh na grijeh dok srce ne 
postane potpuno crno i mrtvo. 

Proučio je: "I ne prigovaraj držeći da je 

mnogo!" (Kur'an, 74:6) i rekao: 

- Ne smatraj da mnogo činiš (dobrih) 
djela, jer ti ne znaš šta će od toga biti primljeno, a 
šta odbačeno! 


Proučio je: "Zaokuplja vas nastojanje da 
što imućniji budete sve dok grobove svoje ne 
naselite. " (Kur'an, 102:1-2) 1 rekao: 

- Mi smo svi Allahovi i svi se Allahu 
vraćamo! Zaokuplja nas sve ovo, tako mi Allaha, 
pa se vječne vatre ne sjećamo, a ni uživanja 
vječnog. "A ne valja tako, saznaćete svakako! I 
još jednom: Ne, ne valja tako, saznaćete 
sigurno!" O ljudi, da vam je bilo ko smrću 
zaprijetio, vi se ne biste nigdje smirili. A ovo vam 
je Allahovo obećanje, obećanje ,,Onoga koji 
nikada neće umrijeti!" 

RAZGOVORI I PREPISKA SA 
UPRAVLJAČIMA I SUSRETI SA 
DOBROČINITELJIMA 


Allah džellešanuhu je uzeo obavezu od 
vladara, zapovjednika i namjesnika da neće 
upravljati po vlastitom nahođenju, da će se Allaha 
a ne svijeta bojati i da Allahovom Riječju 
(Kur'anom) neće trgovati. Ko od njih ispuni dato 
obećanje - on se spasio, a ko ga prekrši - on je 
sam sebe upropastio. 

Ne gledajte udoban život i raskošno ruho 
u vladara, nego gledajte u način njihova kraja, u 
hrđav završetak! 


Kad Allah, džellešanuhu, hoće nekom 
narodu dobro, On učini da njihovi vladari budu 

blagi i da državne prihode sakupljaju velikodušni. 
A kad On odluči propast nekom narodu, učini da 
na vlasti budu glupaci, a da prihode ubiru škrtice. 


Slušao sam od pojedinih drugova 
Allahova Poslanika, sallallahu alejhi ve selleme, 
da u predznake Posljednjeg časa spada, između 
ostalog: prije Smaka svijeta upravitelji će biti 
razvratnici, ministri lašci, povjerenici izdajnici, 
učenjaci pokvarenjaci i komandanti nasilnici. 


Ja se zaista bojim da to nije ovo naše 
vrijeme. 


Namjesnik u Basri En-Nasr ibn Amr 
jednog je dana rekao u Hasanovom prisustvu: "O 
oče Seidov, Allah džellešanuhu stvorio je ovaj 
svijet 1 učinio njegove ukrase 1 ljepote 
dozvoljenim Svojim robovima. Kur'an kaže: 
'jedite i pijte, samo ne pretjerujte. Allah zaista ne 
voli one koji pretjeruju' (Kur'an, 7:31) i '... ko je 
zabranio Allahove ukrase koje je Allah za robove 
Svoje stvorio i lijepa jela? Reci: ona su za 
vjernika na ovom svijetu, na onom svijetu su 
samo za njih', (Kur'an, 7:32), našto je Hasan 
rekao: 

- Čovječe, boj se Allaha za svoje dobro! 

Bježi od pustih želja jer će te one upropastiti! 
Znaj da nikome nije dato nijedno dobro ovog ili 
onog svijeta samo zbog želje njegove. 


Dvije su kuće u kojima se boravi. Ko bude 
dobra činio na ovom svijetu, imaće 1 onaj svijet, a 
i na ovom svijetu će naći ono što mu je određeno. 
A ko na dušu svoju zaboravi - izgubio je i ovaj i 
onaj svijet. Allah džellešanuhu je sebi odabrao 
Muhammeda, sallallahu alejhi ve selleme, poslao 
ga s Objavom cijelom ljudskom rodu kao 
poslanika, iz milosti svoje, kao i svim stvorenjima 
svojim. Knjiga koju je on donio od Allaha 
džellešanuhu kazuje da je Allah džellešanuhu 
odredio svom Poslaniku rok na ovom svijetu, kao 
i svim ljudima. 

Kur'an kaže: "Vi u Allahovu Poslaniku 
imate divan primjer." Nama je naređeno da 
uzmemo što nam Poslanik daje, da slijedimo 
Uputu, da idemo putem kojim je Poslanik išao i 
postupamo po Sunnetu njegovom. Što na tom 
putu postignemo, postigli smo zahvaljujući 
Allahu džellešanuhu koji nam je milost darovao, 
a dužni smo pokajati se za grijehe i tražiti oprost 
od Allaha za sve propuste. Samo to su vrata 
spasa. A u pustim željama nema ama baš nikakva 

dobra! Nema dobra ni kod onih koji žive samo od 
pustih želja i nadanja... U doba Poslanika, koji je 
među nama živio i djelovao, ljudi su govorili da 
vole Allaha džellešanuhu, pa je On objavio: 
"Reci: Ako volite Allaha, mene slijedite i vas će 
Allah voljeti i grijehe vam oprostiti! Allah je 
Svemoćan!" (Kur'an 3:31). Dakle, ljubav prema 
Allahu džellešanuhu se potvrđuje iskrenim 
slijeđenjem puta Njegova Poslanika. Ko pak ne 
slijedi put Allahova Poslanika, laže da voli Allaha 
džellešanuhu. 


Čovječe, boj se Allaha za svoje dobro. 
Tako mi Allaha, vidio sam one koji su prije tebe 
bili na tvom položaju. I oni su izlazili na minber 
kao što ti izlaziš. I njihove pratnje su bile 
ogromne, a haljine su im se, od silne oholosti, 
vukle po zemlji. Željeli su se pokazati moćnim 
pred svijetom pa su gradili i oblačili se natječući 
se. Ali su, jednog dana, sa položaja svojih 
iznenada ščepani bili i odjednom im je bilo 
uzalud sve što su od dobara ovog svijeta brižljivo 
sakupljali. Na kraju su bili privedeni Stvoritelju i 
Gospodaru svom, gdje su im pokazana djela 
njihova. A teško njima na Dan kada će im jasno 
biti da su sami sebe teško obmanuli! Teško njima 

i na "Dan kada će čovjek i od brata svoga 
pobjeći, i od majke svoje, i od oca svoga, i od 
druge svoje, i sinova svojih. Toga dana svaki će 
čovjek samo o sebi brigu brinuti." 


O namjesniče, boj se iznad svega Allaha 
džellešanuhu, jer se ti već sada razlikuješ od ljudi 
Upute 1 Sunneta, kako u privatnom tako i u 
javnom životu svom. Zanosiš se pustim željama i 
tražiš ispriku svaku. Ali znaj dvije su grupe ljudi: 
oni koji traže ovaj i oni koji traže onaj svijet. 
Tako mi Allaha, onaj koji traži onaj svijet našao 
ga je i smirio se, a onaj koji traga za ovim 
svijetom nigdje ga ne nalazi; on se od silnog 
traganja umorio i pred skorom je propašću. 


Ti se čuvaj da te ne ražalosti traženje 
prolaznog a ostavljanje vječnog, pa da budeš od 
onih koji će se strašno kajati. Zaista je mudro 
rečeno: "Dosta je čovjeku vjerolomstva što će 
vjerolomnicima povjerenik biti i u zlodjelima im 
njihovim = pomagati!" Jednom siromašnom 
čovjeku je  prigovoreno: "Zašto ne odeš 
upravitelju pa da ti neko dobro podari?", našto je 
on odgovorio: "Molim Allaha džellešanuhu da me 
sačuva od svega što Njemu drago nije! Da umrem 
kao vjernik makar bez ičeg, draže mi je nego da 

umrem kao licemjer pa makar tijela ogromnog." 


Kad je Omer ibn Hubejje postavljen za 
namjesnika u Iraku, pozvao je Hasana i Eš-Ša'bija 
i rekao im: "Allah veliki vam stanje popravio! 
Meni je halifa Jezid ibn Abdilmelik knjigu tešku 
spremio, u čijoj primjeni je propast moja. Bojim 
se, ako se u tome pokorim, da će me stići kazna 
Allahova, a ako se pak ne pokorim, da će me stići 
srdžba Jezidova od koje se nikad neću izbaviti. 
Šta mi vi savjetujete da činim?" Hasan se okrene 
Ša'biju i reče: "Odgovori čovjeku!" Ganut 
namjesnikovim riječima, Eš-Šabi mu stane 
povladivati i brzo govor završi. Namjesnik je 
želio i Hasanovo mišljenje čuti. Poslije dugog 
oklijevanja Hasan reče: 

- Ja kažem da ti se, tako mi Allaha, 
priblizio silazak Allahova meleka, osora gruba, 
koji bez pogovora izvršava naređenja Njegova. 
On će te ščepati i iz prostrane palače tvoje u 
mračan i tijesan grob će te strpati! Tada ti, o 
namjesniče, Abdulmelikov sin neće moći 
pomoći! Međutim, ja se nadam da će tebe Allah 
džellešanuhu sačuvati od Jezida, ali sam posve 
siguran da tebe Jezid neće moći spasiti od kazne 
Allahove. Zato se ti Allaha boj! Pokornost Jezidu 

može navući na tebe srdžbu Allahovu, pa kud ćeš 
onda?! Ja te samo podsjećam na ono čime te 
Allah zastrašuje kad kaže: "Biće to za one koji će 
se polaganja računa preda Mnom bojati i koji će 
od prijetnje Moje strahovati." (Kur'an, 14:14) 
Ako budeš bio pokoran Allahu džellešanuhu, 
spasićeš se od Jezidova Zla, a ako pak budeš bio 
drug Jezidov u griješenju, Allah džellešanuhu će 
te ostaviti Jezidu i onda kada ti on neće moći 
nimalo pomoći. Ovdje je Ibn Hubejje zaplakao. 
Kasnije je Hasana obilato nagradio, a Eš-Ša'bija 
bez dara ostavio. Vrativši se svojim slušateljima u 
džamiji, EŠ Ša'bi je rekao: 

- Ljudi, ko može dati prednost Allahu 
džellešanuhu nad stvorenjima Njegovim, neka to 
učini! Ibn Hubejje je tražio moje i Hasanovo 
mišljenje. Tako mi Allaha, Hasan nije znao ništa 
što i ja nisam Znao, ali ja sam nastojao udovoljiti 
duši namjesnikovoj pa sam i govor tako podesio. 
Želio sam imati njegovu naklonost, pa me je 
Allah kaznio i od milosti Svoje udaljio. A Hasan 
je na Allahovoj strani bio, pa ga je On još više 
Sebi približio, a i Ibn Hubejje ga je iznad mene 
uzdigao i obilato nagradio. 


Izlazeći jednom od Ibn Hubejja, Hasan je 

na njegovim vratima zatekao grupu učenjaka 
kako stoje, pa im se obratio riječima: 

- Šta vas je dovelo da čekate ovdje, 
dabogda Allah ne umnožio vašu skupinu! Želite 
ući ovim šugavcima?! Tako mi Allaha, vaše 
druženje nije druženje s dobročiniteljima, niti je 
vaše sjedenje sjedenje s dobrima. Raziđite se zato 
odavde! Dabogda vaše duše bile od tjelesa vaših 
odvojene 1 ne dao Bog da vam sličnih bude među 
muslimanima! Obukli ste se 1 zasukali haljine, 
glave obrijali i surmu podvukli pa ste najgora 
skupina postali... Osramotili ste učene, Allah više 
nikada ne sastavio vašu skupinu! Da ste se ustegli 
od onog što je u vladara, oni bi težili onom što je 
u vas. Međutim, vi ste bili pohlepni za onim što je 
u rukama njihovim, pa njima vaše znanje nije više 
interesantno... Mislim da ste upravo vi oni koje je 
Allah džellešanuhu udaljio od svoje milosti. 


Hadždžadž je sebi sagradio kuću u Vasitu 
i pozvao Hasana da je pogleda. Učinivši to, on 
reče: 

- Hvala Allahu! Upravljači uistinu sebe 
moćnim vide, a mi se svakog dana učimo na 
njihovim primjerima i pouke crpimo. Jedni od 
njih palače podižu, postelje ukrašavaju, odjeću 

uljepšavaju i svitu svoju veličaju. A onda oko njih 
počnu muhe pohlepno kružiti, i zaljubljenici u 
Vatru, i hrđave pristaše, kojima se oni potom 
hvale: "Pogledajte šta sam napravio!" 

Vidjeli smo, o zavarani! Razvratnik si i 
svima si na nebesima odvratan, a i oni na Zemlji 
te proklinju! Prolaznu kuću si sagradio rušeći 
kuću vječnu. Uobražen si bio u kući obmane, zato 
ćeš biti ponižen u kući radosti vječne! Zatim je 
napustio kuću Hadždžadžovu učeći: "Allah je 
uzeo obavezu od učenih da će oni sigurno ljudima 
Kur'an objašnjavati i da neće ništa kriti." Čuvši 
šta je sve Hasan rekao, Hadždžadž se jako 
naljutio sakupivši zatim stanovnike Šama, ovim 
riječima im se obrati: 

"Zar me nije u prisustvu vašem izgrdio 
dok ste vi šutjeli, o robovi stanovnika Basre?!" 

Pa su po naređenju Hadždžadžovom 
priveli Hasana, koji je mičući usnama u sebi 
šaptao. On ga upita: 

"Stani, oče Seidov! Zar nisi poštivao to što 
sam ja namjesnik, već si o meni tako govorio ?!" 

Na to mu je Hasan mirno odgovorio: 

- Neka ti se Allah džellešanuhu smiluje, 
namjesniče! Onaj koji te zastraši da bi te sačuvao, 
milostiviji ti je 1 više te voli 1 poštuje od onoga 

koji ti se ulaguje ubjeđujući te da ćeš biti spašen. 
A vidjećeš ko ti je bio prijatelj kada strah ugledaš. 

Moja namjera nije bila to što ti je prvo 
naum palo kad si čuo šta sam rekao i šta sada 
misliš. U tvojoj ruci je sada dvoje: oprost i kazna. 
Učini ono što ti je primjerenije i čega si 
dostojniji, i pouzdaj se u Allaha, koji je dovoljan i 
tebi i meni. Divan je Allah - Stvoritelj i Gospodar 
naš! Hadždžadž = se postidio svojih riječi i 
zamolivši Hasana da mu oprosti, počast mu je 
ukazao i darove dao. 


Kada je Adijj ibn Erta naimenovan za 
namjesnika Basre, odlučio je povjeriti sudstvo 
Hasanu. Saznavši to, Hasan je pobjegao i 
sklonivši se na sigurno mjesto, ovo namjesniku 
poručio: 

- Onaj koji nešto mrzi, namjesniče, nije 
dostojan obavljati ga i ne može ga valjano 
obavljati ako bi to morao činiti. Onaj koji to radi 
bez istinskog motiva i istinske namjere zaslužuje 
da mu se ne pomogne. U mogućnosti si da na 
položaj koji nudiš meni postaviš ljude koji su ga 
dostojniji pa je preče da njima amanet povjeriš, 
koji će oni bolje od mene čuvati. Jer nema 
nikakva dobra u traženju pomoći onoga koji 

smatra da mu nije dužnost primiti amanet koji mu 
se želi povjeriti. Zato, namjesniče, oslobodi me 
obaveze koju mi želiš silom nametnuti, Allah tebe 
oslobodio i dobro ti svako dao zato što si me na 
miru ostavio! Allah, doista, neće uskratiti nagradu 
onom koji čini dobra djela... 


Halifa Omer ibn Abdulaziz je zatražio od 
Hasana da mu savjet da pa je, udovoljivši mu 
želji, rekao: 

- Vladaru vjernih! Ono što je bilo - kao da 
nije bilo, a ono što će doći - kao da već jest! Znaj, 
vladaru vjernih, da je divan okus onog što poslije 
otrpljenja dođe, pa makar okusio gorčinu 
otrpljenja tog! A okus lijepog kraja je 
najprijatniji. Posljedica udovoljavanja pohotama 
tijela je dakako gorka, i ona će neminovno doći 
makar okusio za trenutak slast toga. A krajnji 
ishod svega toga biće koban po onog koji bude 
slušao svoje strasti. 

Znaj, vladaru vjernih, da će se spasiti 
samo onaj koji se bude uščuvao od grijeha i dobro 
pazio da dobije spas u vječnoj kući. On će i 
Allahovu milost zaslužiti i u Džennet će uveden 
biti. 

Vladaru vjernih! Ovaj svijet je kuća 

pakosti, iz koje se mora seliti u kuću stalnog 
boravka. Adem, alejhi-s-elam, izveden je na 
Zemlju da živi na njoj kako bi za počinjeni grijeh 
kaznu izdržao. Zato na oprezu budi od ovog 
svijeta! Jer i zaljubljeni u nj moraće ga ostaviti. 
Bogat na njemu je siromah pravi, a sretan je onaj 
koji mu se ne prepusti. Ovaj svijet je kušao 
iskusni i pametni 1 saznao da on ponižava onog 
koji ga stavlja iznad svega drugog. A onog koji 
ga sakuplja on rastavlja od onog što je sakupio. 
Ovaj svijet je kao otrov: uzima ga onaj 
koji ga ne poznaje i nastoji mu se potpuno 
približiti jer ne zna opasnost njegovu, a on, 
Allaha mi, toga usmrćuje. Zato, vladaru, budi na 
njemu kao onaj koji liječi rane svoje! Ako se 
samo malo strpiš, postići ćeš ono što vječno traje! 
Pametan je onaj koji se čuva od svijeta ovog i ne 
zavarava se čarima njegovim. On zna da je svijet 
poput vješta i opasna varalice koji se svima nudi i 
gizda se da bi se što više dopao udvaračima 
svojim, baš kao mlada u koju su sve oči uprte i 
srca zaljubljena. Ovaj svijet je, tako mi Onog koji 
je s Istinom poslao Muhammeda, sallallahu alejhi 
ve selleme, ubica svojih zaljubljenika. Zato se, 
vladaru vjernih, čuvaj da 1 tebe ne obori, i 
oprezan budi da ne posrneš! Obilje svijeta ovog 

donosi nesreću i iskušenje veliko, a vezivanje za 
njega neminovno vodi u propast. Znaj, vladaru, 
da su njegova obećanja lažna nadanja, bistrina - 
mutnost, a život njegov - prava mučnina. Uspjeće 
samo onaj koji ga ostavi, a propašće onaj koji ga 
prihvati. 

Pametan i mudar je onaj koji se boji onog 
čime ga Allah džellešanuhu zastrašuje i oprezan 
je od onog od čega se oprezan mora biti, kao i 
onaj koji je dobro proračunao da neminovno 
slijedi odlazak iz prolazne u kuću vječnu. U to će 
se kasnije svaki čovjek uvjeriti i u to čvrsto 
vjerovati. 

Ovaj svijet je, tako mi Allaha, kuća u 
kojoj se kazna izdržava. Njemu se prepušta samo 
onaj koji pameti nema, i on ga sakuplja. Njime je 
zadivljen onaj koji znanja nema. Razborit i mudar 
je onaj koji njime liječi rane svoje trpeći gorčinu 
lijeka u nadi za skorim izliječenjem, 1 onaj koji se 
boji hrđava završetka. 

Dunjaluk je san, a Ahiret java. Njih samo 
smrt dijeli. Međutim, ljudi su prepušteni svojim 
zbrkanim snovima. 

Vladaru vjernih! Ja samo kažem kao što je 
jedan mudri rekao: "Ako se izbaviš od svijeta, 
izbavio si se od svake nesreće, a ako se pak 

izbaviti ne mogneš, ne ubrajam te u spašene." 

Kada je primio knjigu Hasanovu, Omer 
ibn Abdilaziz je tako glasno zaplakao da je i sve 
prisutne rasplakao. Potom je kazao: "Neka se 
Allah džellenuhu smiluje Hasanu! On nas stalno 
uči tražeći da budemo budni i nemar da ostavimo. 
Divan je on Vaiz, iskren 1 rječit!'" A onda je 
Hasanu napisao: "Dobio sam od tebe korisne 
savjete 1 upute. Bili su duši lijek. Ti si zaista 
tačno opisao ovaj svijet. Jer pametan je na njemu 
onaj koji živi u stalnom strahu kao da su sva Živa 
bića na njemu već odavno pomrla. Neka je mir 
Allahov na tebe kao i milost i blagoslov!" A 
Hasan je ovako obrazložio Halifine riječi: 

- Divan je vladar koji istinu govori i 
savjete prima! Njim je Allah džellešanuhu usrećio 
zajednicu muslimana i upotpunio im blagodat, i 
svim stanovnicima islamske države darovao 
milost svoju. A zatim je opet Halifi napisao: 

- Vladaru vjernih, pred tobom su zaista 
najveći strah 1 strašni događaj! Oni će doći, u to 
sumnje nema. Ti ćeš tek tada vidjeti da li ćeš 
spašen ili upropašten biti. Čuvaj se, vladaru, da u 
onom u čemu te je Allah džellešanuhu učinio 
gospodarom nad robovima Svojim budeš kao 
onaj kome je nešto povjerio gospodar njegov: 

predao mu na čuvanje blago i imetak svoj, pa je 
imetak rasuo, a blago pustio, i tako i njega i 
njegovu porodicu osiromašio. Znaj da je Allah 
džellešanuhu naredio vođama, koje je postavio na 
te položaje na kome si i ti, da robove Njegove od 
ružnih djela odvraćaju i u ružnim postupcima 
sprečavaju. A ako vladari budu hrđava djela i 
razvrat činili, kako li će tek onda biti?! UZ to im 
je naredio da izvrše kaznu nad onima koji su je 
zaslužili. Kako li će biti ako vladara bude trebalo 
kažnjavati?! 

Sjeti se, vladaru vjernih, kad ćeš malo 
pristalica imati kod Stvoritelja 1 Gospodara 
svjetova i malo pomagača na Dan kada te On 
ponovo oživi. Zato se pripremi za taj susret, za 
Dan najvećeg straha i neizvjesnosti! 

Znaj, vladaru, da imaš kuću, ali ne onu u 
kojoj sada stanuješ, vec onu u kojoj ćeš dugo 
boraviti i u koju će te prijatelji samog ostaviti. 
Pripremi se dobro za dan "kada će čovjek bježati 
od brata svog, majke svoje, oca svog, drugova 
svojih i sinova". I sjeti se Dana kada će svi 
oživljeni biti i kada će izaći na vidjelo ono što su 
u srcima krili, kada će tajne otkrivene biti, knjiga 
podijeljena, knjiga koja ni mali ni veliki grijeh 
neće izostaviti, sve će nabrojati. Radi dok imaš 

vremena, prije nego što smrt nastupi i prekine 
svako djelo! 

Čuvaj se, vladaru vjernih, da ljudima sudiš 
kao što su sudili pagani, ili da s njima putove 
silnika slijediš. Slabima ne natovari one koji su 
oholi, jer oholi ne poštuju prema vjernicima ni 
ugovor ni  štićeništvo. Allahov = Poslanik, 
sallallahu alejhi ve selleme, rekao je: "Ko postavi 
za namjesnika nekog silnika ili ga u bilo čemu 
pomogne, bacio je islam iza leđa." 

Boj se Allaha! Nemoj da poneseš svoje 
grijehe 1 sa njima grijehe drugih, svoje terete i sa 
njima tuđe terete! Neka te ne zavaraju oni koji se 
ugodno osjećaju u tvojoj bijedi i uživaju u dobru 
na štetu tvoju. Ne gledaj, vladaru, danas snagu 
svoju, nego gledaj u nemoć svoju sutra kad budeš 
uhvaćen i svezan užetom smrti i doveden 
Stvoritelju i Gospodaru svom u društvu meleka i 
poslanika, kada će svi ljudi Živom i Vječnom 
morati pokorni biti. 

Ja, vladaru vjernih, iako nisam u svom 
savjetu postigao stupanj pametnih prije mene, 
nisam škrtario u davanju savjeta suosjećajući sa 
tobom. Zato ovoj mojoj knjizi daj ono mjesto 
koje zaslužuje. Saslušaj poruku njezinu kao onaj 
koji se time želi okoristiti. Neka ti gorćinu lijeka 

98 


ublaži nada u efikasnost njegovu! Neka je na tebe 
mir, milost i blagoslov Allahov! 


Hasan je čuo nekoga kako proklinje 
Hadždžadža, pa je rekao: 

- Ne čini to, Allah ti se smilovao! Jer 
kakvi ste, tako vam je! Mi se bojimo ako bi 
Hadždžadž bio smijenjen ili umro da vam neće 
upravljati majmuni 1 svinje. Allahov Poslanik, 
sallallahu alejhi ve selleme, rekao je: "Vaši 
upravljači su onakvi kakva su vaša djela. Kakvi vi 
budete, takvi će biti i upravljači nad vama." Čuo 
sam kad se neko žalio jednom od dobrih ljudi na 
nasilje vladara, na što mu je ovaj odgovorio: 
"Brate, primio sam knjigu tvoju, u kojoj 
napominješ u kakvom ste stanju, i da ste pod 
nasiljem upravljača. Onaj koji grijeh čini ne bi 
trebalo da kaznu poriče. Ja mislim da je vaše 
sadašnje stanje samo predznak još težeg koje će 
vas snaći kao posljedica vaših grijeha." Čuo sam 
da je Ebu Bekr, radijallahu anhu, držeći hutbu sa 
minbere Allahova Poslanika, sallallahu alejhi ve 
selleme, rekao: "O ljudi! Čuo sam Allahova 
Poslanika, sallallahu alejhi ve selleme, kako kaže 
da je Uzvišeni Allah objavio: 'Ja sam Allah, nema 
drugog Boga osim Mene! Ja sam vladar svih 

vladara 1 svi su oni u Mojoj vlasti! Ko se Meni 
pokori, Ja ću vladare učiniti milostivim prema 
njemu, a ko se prema Meni osili, njemu će vladari 
biti osveta. Zato ne vežite svoja srca za vladare, 
nego se Meni povratite i pokajanje Mi učinite, pa 
ću umilostiviti vladare prema vama 1 blagim vam 
ih učiniti!" 

Na nečiji upit o Hadždžadžu, Hasan je 
rekao: 

- On uči Allahovu Knjigu, drži vazove 
poput odabranih 1 hranu dijeli siromašnima. On 
cijeni iskrenost i kažnjava poput silnika... Što se 
vas tiče, činite istinski ibadet i pokajanje Allahu 
džellešanuhii pa će vas sačuvati njegova nasilja. I 
znajte: kod Allaha ima još dosta Hadždžadža! 

SAVJETI I MUDRE IZREKE 


O ostalim stvarima 


Propovjednik je onaj koji ljudima 
propovijeda svojim djelima, a ne samo riječima. 


Čuo sam da je jedan od dobrih ljudi dao 
zavjet da se više nikada neće nasmijati dok ne 
sazna gdje mu je mjesto: u Džennetu ili u 
Džehennemu. I nije se nasmijao do svoje smrti. 


Prošavši pored čovjeka koji se glasno 
smijao, Hasan ga je upitao: 

- Sinko moj, jesi li ostavio iza sebe Sirat- 
ćupriju? Čemu toliki smijeh, Allah ti se 
smilovao?! Znaj da je stvar ozbiljna do kraja! 
Priča se da se ovaj poslije nikad nije nasmijao. 


O ljudi, Allah džellešanuhu učinio je 

mjesec ramazan mjesecom natjecanja svojih 
robova u pokornosti prema Njemu i činjenju 
dobrih djela. Samo se tako može zadobiti milost 
Allahova. Natječite se u dobru, pa ćete ući u 
Džennet! Oni koji su se natjecali u dobru - uspjeli 
su, a oni koji to nisu činili, izgubili su. Čudno li je 
kako se čovjek smije na dan kada su uspjeli oni 
koji su dobro činili, a izgubili besposličari. Tako 
mi Allaha, kad bi se zastor digao, ti bi vidio kako 
je dobročinitelj zauzet svojim dobrom, a griješnik 
zabavljen grijehom svojim! Ne bi stigli ni da 
haljine promijene niti kosu urede. Ako ste sigurni 
da je vaš trud primljen kod Allaha džellešanuhu a 
djela vaša prihvaćena, tako (smijehom) ne 
zahvaljuju zahvalni, a ako u to niste čvrsto 
uvjereni, pa tako ne postupaju oni koji se boje 
sebi. 


Čovječe, umanji svoj smijeh, jer pretjerani 
smijeh ledi i umrtvljuje srce, odnosi pravu radost, 
umanjuje hrabrost 1 uglednog čini poniženim. 


Allah džellešanuhu objavio je Isau, alejhi- 
s-selam: "O Isa okupaj oči u suzama kad vidiš da 
se nemarni smiju!" 


Allahovi robovi, osim smrti Allah 

džellešanuhu nije odredio drugi rok za vaša djela. 
Zato stalno radite. On kaže: "I Gospodaru svom 
robuj dok ti smrt ne dođe!" (Kur'an, 15:99) 


Vidio sam sedamdeset učesnika bitke na 
Bedru. Da ste ih vidjeli, rekli biste: 'Luđaci!' A da 
su oni vidjeli vaše najbolje, rekli bi: 'Ovi nemaju 
nikakva dobra!' 

A da su vidjeli vaše najgore, Zaključili bi: 
'Ovi ne vjeruju u Dan sviđanja računa!' 


Neka se Allah smiluje čovjeku koji gleda 
pa razmišlja, a kad razmišlja, pouku uzima, i koji, 
kad pouku uzme, sazna, i saznavši, strpi se! Jer 
bilo je ljudi koji su saznali, ali se nisu mogli, kad 
su saznali, strpiti, pa je strah razorio njihova srca i 
nisu postigli ono što su tražili, niti su mogli vratiti 
se onom što su ostavili. Tako su izgubili i ovaj i 
onaj svijet. A to je najveći gubitak! 


Ljudi, ja vam dajem savjet, a nisam ništa 
bolji od vas, niti ispravnije od vas u životu 
postupam. I ja sam sebi nasilje činim jer ne 
vladam svojim nefsom, niti ga nagonim na 
izvršavanje dužnosti prema njegovom Stvoritelju 
i Gospodaru. Ali kada vjernik ne bi drugom 
vjerniku savjete davao dok sebe ne uredi, nestalo 

bi upućivača, umanjio bi se broj onih koji 
opominju i ne bi ostao niko ko bi pozivao ka 
Allahu džellešanuhu 1 u ljudskim = srcima 
obljubivao ljubav prema Njemu. A ne bi niko ni 
od grijeha sprečavao. Život je, međutim, u 
druženju sa učenim i znanim i u međusobnom 
opominjanju. Za pobožne je život u tome. Zato 
prisustvujte sijelima na kojima se čuju opomene i 
čuvajte ta sijela kako bi se uvijek mogla čuti riječ 
opomene. "I bojte se Allaha džellešanuhu onako 
kako je naređeno! Umirite samo kao muslimani!" 


O ljudi, osvanuli ste, pa vam se vrijeme do 
određenog roka skratilo, a mogućnost za djelo 
vaše smanjila. Smrt je iznad vas, a Džehennem 
vam se još više približio. 

Ljudi, vi imate samo jednu dušu kojoj, 
ako se spasi od kazne Allahove, neće škoditi 
propast duša drugih, a ako propadne, neće joj 
ništa koristiti to što su se druge spasile. Zato, 
čuvajte se odugovlačenja u dobrim djelima jer je 
ono upropastilo mnoge od vas. Vi ne znate kada 
ćete otputovati, niti znate na šta idete. Allah se 
smilovao svakom onom koji radi za onaj svijet 
prije nego što potroši svu opskrbu koju mu je 
dao! 

Ljudi, Allah džellešanuhu vam je zaista 
razastro praznu stranicu i nad svakim od vas 
postavio je dva časna meleka, s desne 1 s lijeve 
strane po jednog, kojima diktira; kome hoće daje 
malo, a kome hoće daje u izobilju. Ta knjiga ni 
mali ni veliki grijeh ne propušta, sve brižljivo 
bilježi. U njoj će ljudi naći sve šta su radili. 
Gospodar tvoj neće nikome nepravdu učiniti. 

Čovječe, čuvaj se samozavaravanja jer ti 
još nisi siguran da si se spasio od Allahove kazne; 
pred tobom su najveći strah i strašni događaj. U 
mezaru ćeš staviti sebi pod glavu ono što si sam 
sebi pripremio. Ako bude bilo dobro, i biće ti 
dobro, a ako bude bilo zlo, i biće ti zlo. Zato radi i 
ne odgađaj ono što je dobro! Pripremaj se dok 
ima vremena! Čuvaj se odugovlačenja u tome. Ti 
ćeš sigurno biti pitan, pa pripremi što prije prave 
odgovore! 


Čovječe, vjernik osviće u stalnom strahu 
iako je dobročinitelj, a kao vjernik ne može 
drugačiji biti. A omrkava bojeći se iako je 
dobročinitelj, jer kao putnik ne može drugačiji 
biti. On je stalno između dva straha: straha od 
grijeha kojeg je počinio, pa ne zna šta će Allah 
džellešanuhu s njim učiniti, 1 straha od smrti koja 

će doći a on ne zna u kakvom će ga stanju zateći i 
na kakvu će ga sve Allah džellešanuhu još kušnju 
staviti. 


Kada je Allahovu Poslaniku, sallallahu 
alejhi ve selleme, bilo objavljeno: "... onaj ko radi 
zlo biće kažnjen za to i neće naći, osim Allaha, ni 
zaštitnika ni pomagača" (Kur'an, 4:123), Ebu 
Bekr, radijallahu anhu, rekao je: "Objavljen je, 
Allaha mi, smrtonosan udarac!" Pa kad tako kaže 
on, a njemu je zagarantovan Džennet, šta da kažu 
drugi?! Uzmite pouku, o vjerni, i budite stalno na 
oprezu kako biste se spasili od kazne na Dan 
veliki! 


Neka se Allah džellešanuhu smiluje 
čovjeku koji razmišlja pa pouku uzima, koji 
pažljivo promatra pa dobro stvar sagleda i nefsu 
svome strasti ograničava! 


Čovječe, = Allah = džellešanuhu =—_je 
zapovijedio da se samo Njemu, i nikome više, 
bude pokoran i ponizan. Allah džellešanuhu 
pomaže čovjeku koji želi biti pokoran. On je 
zabranio griješenje 1 učinio je čovjeka neovisnim 
od grijeha. On nikome ko neće da griješi nije 
proširio granice griješenja. Prenosi se da će Allah 

džellešanuhu reći Ademu, alejhi-s-selam, na 
Sudnjem danu: "Ademe, ti si danas svjedok 
između Mene i potomstva tvog. Čije dobro 
nadmaši zlo njegovo koliko za trun jedan, ući će 
u Džennet, tako da se vidi da Ja kažnjavam samo 
silnike." 


U Džehennemu nema nijednog tjesnaca, 
lanca ili okova a da na njima nije utisnuto ime 
kažnjenika i čime će biti kažnjen. Šta mislite, o 
ljudi, ako se sve to nađe u jednog čovjeka?! Bojte 
se Allaha i čuvajte se Njegove odbojnosti prema 
vama. "A Allahova odvratnost je veća, kad biste 
znali". 


Da je neko od vas upamtio ono što sam ja 
upamtio 1 da je vidio prvu generaciju muslimana, 
dobru generaciju, bio bi zbilja zabrinut do kraja, 
jer bi se uvjerio da je ozbiljni među vama kao 
neozbiljni među njima, a trudbenik vaš kao onaj 
među njima koji se uopće nije trudio. Da sam ja 
zadovoljan sa sobom, još bih vam ovaj savjet 
davao, ali Allah zna da sam sobom nisam 
zadovoljan, pa mi stoga nije drago savjet davati 
drugom. 


O ljudi, Allah džellešanuhu ima odabrane 

robove svoje. Oni su kao onaj koji je vidio 
stanovnike Dženneta kako uživaju, a stanovnike 
Džehennema kako pate. Oni rade nastojeći 
zadobiti uživanje koje su vidjeli, a udaljiti se što 
je moguće dalje od Džehennema, čija će vatra 
griješnike pržiti. Oni su u srcu tužni. Oni neće 
ništa hrđavo učiniti jer su im duše čedne, a 
potrebe neznatne. Oni su se malo strpili, pa su 
vječnost dobili. Čitave noći provode u ibadetu i 
dovi Stvoritelju i Gospodaru svom, žure drugog 
ropstva osloboditi i suze liju misleći na Allaha 
džellešanuhu. Oni su srca trpeljivih. U toku dana 
su blagi, učeni, pobožni i skriveni, pa onaj koji u 
njihovu stvar nije upućen misli da su zbog 
skromnosti imućni, a zbog bojaznosti misli da su 
bolesni, a oni uistinu nisu bolesni, nego se 
prisjećaju Džehennema i nose strah u svojim 
srcima. Tako mi Allaha, oni se u onome što im je 
Allah džellešanuhu dozvoljenim učinio ustežu 
više nego što se vi ustežete od onog što vam je 
zabranio. U srcu svom poznaju svoju vjeru bolje 
nego što vi očima vidite ovaj svijet. Oni se zaista 
boje više da im dobro djelo ne bude primljeno 
nego što se vi bojite kazne za hrđava djela koja 
radite. "Oni su na Allahovoj strani, a oni koji su 
na Allahovoj strani sigurno će uspjeti." 

Čovječe, neka te nipošto ne zavaraju ljute 
zvijeri oko tebe: sin tvoj, žena tvoja, sluga tvoj i 
nasljednici tvoji! Sin je kao lav koji po svaku 
cijenu želi istrgnuti sve što je u tvojim rukama. 
Žena kao keruša laje i repom maše. Sluga je, 
potkradajući te, kao lisica. A nasljednicima je, 
tako mi Allaha, draži dirhem koji im poslije tvoje 
smrti dopadne šaka od svakog tvog dobra, pa čak 
i da si roba oslobodio. Čuvaj se da sebe grijesima 
ne natovariš u nastojanju da njima bude dobro. Ti 
među njima malo vremena ostaješ, a kad te u 
mezar polože i samog ostave, obojiće haljine u 
žuto i početi udarati u defove i hakatom se smijati 
dok ćeš ti biti pitan čak i za ono što si im iza sebe 
ostavio. Zato se pripremi na vrijeme za Dan kada 
će svaki čovjek naći pred sobom dobro koje je 
uradio 1 hrđavo djelo koje je učinio. Poželjeće 
tada da između njega i njih bude najveća 
razdaljina. Allah džellešanuhu vas podsjeća na 
Sebe jer je Allah milostiv prema robovima 
svojim. 

Ljudi, kada neko od vas upozori i na nešto 
opomene druga svog, on opomenu i upozorenje 
primi. A šta je sa onim koga Allah opominje i 
upozorava, a on opet kao da opomenut nije?! 

Allah džellešanuhti kaže: "Zar oni mogu biti 
sigurni od Allahove kazne? A Allahove kazne se 
ne boji samo narod kome propast predstoji." 
(Kur'an,7:99) 


Zar se ne čudite onom koji se samo 
zabavlja, govori bespotrebno i u svemu je 
nemaran, dok on, u stvari, ide prema Džennetu ili 
prema Džehennemu, jer ne zna u kojem od njih 
mu je mjesto?! 


Prenosi se da je Allahov Poslanik, 
sallallahu alejhi ve selleme, rekao: "Allah zaista 
prezire da se igrate dok ste u namazu i da, dok 
postite, učinite nešto što kvari post, i prezire 
smijeh u grobljima." 


Uzvišen je Onaj koji je dao da srca onih 
koji su spoznali, okuse slast potpune predanosti 
Njemu 1 užitak služenja kroz stalno spominjanje 
Njegova imena, Onaj koji je njihova srca Sobom 
zaokupio te im ništa slađe do Njega prizivati i 
ništa radosnije do Njemu služiti, ništa lakše 
njihovim jezicima do Njega spominjati! "Uzvišen 
je On i vrlo visoko iznad onoga Što oni (tj. 
mušrici, politeisti i sl. - primj. prev.) govore!" 


Zabilježeno je da je Omer ibn el-Hattab, 

radijallahu anhu, vatru raspaljivao primičući joj 
ruku, govorio: "Kušaj sine El-Hattabov, možeš li 
otrpiti na vatri džehennemskoj!" A potom se 
Allahu džellešanuhu dovom obraćao da ga sačuva 
od Džehennema 1 poslova onih koji za 
Džehennem rade. Pa kad je Omer ibn el-Hattab, 
radijallahu anhu, kao čovjek kome je obećan 
Džennet toliko strahovao, kako ste vi, o ljudi, 
toliko u spas sigurni?! 


Svaki dan koji dođe čovjeku kaže: 
"Čovječe, ja sam novi dan i svjedočiću za ono što 
učiniš u meni. Kad jednom odem od tebe, nikad 
se više neću vratiti. Zato pripremi šta želiš, ali, 
znaj, naći ćeš samo to što si sam pripremio, a 
izostavi šta hoćeš, ali znaj da se više nikada nećeš 
vratiti na to." 


Čovječe, tvoj dan je gost tvoj koji će te 
ostaviti, pa će ti ili zahvaljivati ili će te kuditi. 
Isto tako i noć. 


Čovječe, oni koji te poštuju čine to zato 
što je duša u tijelu tvom. A kad duša ode iz tijela, 
oni će te ostaviti, 1 kad bi kojim slučajem takav 
bio stavljen pred njih, razbježali bi se od tebe kao 
od lava. 

Vrednujte ljude po djelima a ne po 
riječima njihovim, jer Allah džellešanuhu nije dao 
nijednu riječ a da joj kao potvrdu nije odredio 
djelo. Samo djelo potvrđuje ili pobija istinitost 
nečijih riječi. Pa kad čuješ lijep govor, polahko s 
onim koji govori, jer ako svoje riječi potvrdi 
djelom, divan je čovjek. A ako se djelo bude 
razlikovalo od riječi, čuvaj se da mu u bilo čemu 
budeš sličan, jer tako se zavaravaju nesretnici. 

Čovječe, dati su ti riječ i djelo, ali je djelo 
preče od riječi. Imaš javni i privatni život, ali 
preči ti je privatni život od javnog. Imaš čin i 
posljedice, ali znaj, posljedica je preča od 
trenutačnog čina. 


Čovječe, zar ne znaš da je Allah 
džellešanuhu rekao: ".. ka Allahu se dizu lijepe 
riječi i dobro djelo Allah prima. A one koji imaju 
hrđave namjere čeka nesnosna patnja, a njihovo 
spletkarenje je rabota bezuspješna." (Kur'an, 
35:10) 

Pogledajte kako je lijepoj riječi potrebno 
dobro djelo; zato radite čineći dobra, pa ćete imati 
svršetak kojim je Allah zadovoljan, a i vi ćete biti 
zadovoljni! 

Ničije oko neće biti okupano suzama iz 
strahopoštovanja prema Allahu džellešanuhu a da 
mu tijelo neće biti spašeno od Džehennema. 


Lice koje bude obliveno suzama od 
sjećanja na Allaha džellešanuhu neće pogoditi 
nikakva oskudica niti će ga zadesiti poniženje. 


Svako djelo se može izmjeriti i prema 
njemu nagrada odrediti osim suze prolivene iz 
strahopoštovanja prema Allahu džellešanuhu. 
Zato će ona od džehennemske vatre ublažiti 
onoliko koliko On bude htio. Kada bi samo jedan 
čovjek iskreno zaplakao prema Allahu, ja bih se 
ponadao da će se zbog njegova plača Allah 
džellešanuhu = smilovati čitavom njegovom 
narodu. 


Allah džellešanuhu nije uslovio drugu 
cijenu za znanje koje je čovjeku podario osim one 
koju samo sticanje znanja uzima. Pa ko nauči 
nešto u ime Allaha tražeći time ono što je u 
Njega, on je na dobiti. A ko uči u nečije drugo 
ime, neće postići cilj niti će ga stečeno znanje 
odvesti Allahu. 


Jadan li je čovjek i nemoćan! Skriveni su 
mu uzroci i ne zna kad će smrt doći. Stjenica ga 

uznemirava, a zagrenuće ga ubija. Svakim danom 
prevali etapu ka svijetu onom i napusti stanište na 
svijetu ovom. A možda se uz to još i osili i 
uzoholi pa nasilje počini 1 drskost ispolji. 


O ljudi, radite i pripremajte se za dan 
smrti pa će Allah vidjeti vaše djelo, a i Allahov 
Poslanik, zatim ćete biti ponovo vraćeni Allahu 
kome je poznat vidljivi 1 nevidljivi svijet, pa će 
vas Allah obavijestiti o onome šta ste radili. 


O ljudi, iskoristite zdravlje i dokolicu 
čineći dobra prije "Dana kada će oči ostati 
otvorene, i kada će zureći, ljudi uzdignutih glava, 
netremice gledati, a srca će im prazna biti". 


Čovječe, nipošto se ne boj onog koji ima 
vlast na zemlji, jer je i on rob Stvoritelja i 
Gospodara tvog! Ne budi lakom na imetak onoga 
koji ga ima, jer i on jede samo opskrbu Stvoritelja 
i Gospodara tvog! Nikad ne zavidi čovjeku u 
dobru, jer on radi prema uputi Stvoritelja i 
Gospodara tvog! Nikad ne ponizi siromaha, jer je 
mili brat tvoj. 


Čovječe, nikad ne omalovažavaj ništa od 
pokornosti prema Allahu makar to u tvojim očima 
bilo neznatno, jer On prima koliko i trun dobra i 

nagrađuje za jedan trenutak pokornosti. Kad bi ti 
mogao znati vrijednost toga kod Stvoritelja i 
Gospodara tvog, istinski bi se radovao. A nikad, 
opet, nemoj omalovažavati ništa od grijeha makar 
to u tvojim očima bilo malo i neznatno, jer 
Gospodar tvoj zaista žestoko kažnjava. 


Jednom je prisustvovao skupu na kojem 
su bili okupljeni starci i omladina. Okrenuvši se 
prvo starcima, Hasan ih upita: 

- Šta se čini sa usjevom kad sazrije? 

- Obere se žetvom - odgovoriše oni. 

A zatim se okrenu omladini i reče: 

Dosta je sjetvi koje nisu dočekale žetvu 
zbog zaraza koje su ih zadesile i nepogoda koje 
su ih uništile! Ovdje je Hasan zaplakao učeći: "A 
Allah ljudima navodi primjere da bi pouku 
primili." (Kur'an, 14:25) 


Čovječe, sam mriješ, sam ćeš biti ponovo 
oživljen i sam ćeš za svoja djela odgovarati. Kad 
bi svi ljudi bili pokorni Allahu džellešanuhu, a ti 
sam prema Njemu griješio, ne bi ti njihova 
pokornost ništa koristila! A kad bi svi ljudi 
griješili, a ti sam pokoran Allahu bio, ne bi ti 
njihovo griješenje nimalo naudilo. Čovječe, tvoje 
griješenje je samo tvoj grijeh, za koji će znati 

tijelo 1 krv tvoja. Ako se očuvaš od grijeha, spasio 
si tijelo i krv svoju, a ako, ne daj Bože , budeš 
ono drugo, onda ćeš znati kakva je vatra koja se 
ne gasi, tijelo koje ne propada i duša koja ne 
umire. 


Čovjek će biti u dobru sve dok je sam sebi 
propovjednik, dok misao bude u djelo pretvarao i 
Allaha džellešanuhu se bude sjećao, a zatim sebe 
preispitivao, i dok mu Dan konačnog obračuna 
bude jedina briga. A biće u zlu sve dok bude s 
dobrim djelima odugovlačio, pohotama tijela 
udovoljavao, nemaran bio i pustim željama se 
zanosio. 


Zabilježeno je da je Isa, alejhi-s-selam, 
rekao svojim drugovima: "Radite u ime Allaha, a 
ne za trbuhe svoje, jer ptice niti siju niti zanju, 
već zorom rane, a jedina im je opskrba ona koju 
im Allah daje. Ako kažete da su vaši trbusi veći 
od podvoljaka njihovih, pogledajte divljač koja 
također niti sije niti Žanje i jedina joj je opskrba 
ona koju joj Allah daje." 

Ko tri puta poslije klanjanja sabaha 
istigfar učini (zatraži oprost grijeha od Allaha), 
biće mu grijesi oprošteni makar bio jedan od onih 

koji su pobjegli s bojnog polja. 


Zabilježeno je da je Allahov Poslanik, 
sallallahu alejhi ve selleme, rekao: "Tako mi 
Allaha, u Džennet će ući samo onaj koji je bio 
samilostan". 

Drugovi su ga upitali: "Zar mi svi nismo 
samilosni, Allahov Poslaniče?" Na to im on reče: 
"Nije to samilost nekog od vas prema djetetu 
svome ili nekom bližnjem, nego samilost prema 
svemu što ima dušu." Ovdje je Allahov Poslanik 
glas podigao. 


Omer ibn el-Hattab, radijallahu anhu, 
jednom je upitao: "Hoćete li da vam kažem koji 
su najbolji, a koji su najgori ljudi?" I kad su mu 
drugovi rekli da to žele čuti od njega, on je 
nastavio: "Najbolji su oni ljudi čiji je život dug a 
djelo dobro, od kojih se čovjek uvijek nada 
dobru, a siguran je od njihova zla. A najgori su 
oni čiji je život dug, a djelo loše, od kojih se ne 
očekuju nikakva dobra i čovjek nije siguran od 
njihova zla." 


Čovjeku je bolje da nauči neko korisno 
znanje i postupa prema naučenom nego da čitav 
ovaj svijet, kad bi ga imao, žrtvuje za onaj svijet. 

Često se obraćajte srcu, jer srca brzo 
hrđaju. Budite strogi prema sebi, jer je čovjek 
sklon zlu, pa ako ne ukrotite strasti tijela, ono će 
vas odvesti u najveću propast. 


Na pitanje šta misli o šefaatu (zauzimanju 
na Sudnjem danu), Hasan je odgovorio: 

- Šefaat je istina! 

Ali Uzvišeni Allah kaže: "Zaželjeće oni 
da iz Vatre izađu, ali im iz nje neće izlaska biti" 
(Kur'an, 5:37)", podsjeti ga neko od prisutnih, 
našta on dodade: 

- Zaista, Džehennem ima svoje stanovnike 
koji neće iz njega izlaziti, kao što kaže Uzvišeni. 

Pa šta će takve uvesti u vatru i izvesti iz 
nje?" neko opet priupita. 

- Oni su na ovom svijetu počinili grijehe 
za koje će ih Allah kazniti, pa će ih On opet 
izvaditi iz Vatre zato što su u svom srcu nosili 
vjerovanje u Njega - reče Hasan. 


Ljudi, čuvajte rodbinske veze i ne kidajte 
ih, jer Allah džellešanuhu kaže: "... i Allaha se 
bojte, s imenom čijim jedni druge molite, i 
rodbinske veze ne kidajte, jer Allah zaista stalno 
bdi nad vama." (Kur'an, 5:1) 


118 


Najbolji je džihad da se boriš protiv strasti 
svojih. 
Ko ne umre iznenada, oboli iznenada. 


Zato se bojte Allaha i budite oprezni da vas ne 
zatekne iznenađenje Gospodara vašeg! 


Allahove džellešanuhu blagodati su toliko 
brojne da Mu se bez pomoći Njegove zahvaliti ne 
može. A čovjekovi grijesi su toliko brojni da se 
niko bez Allahove pomoći i oprosta ne može 
spasiti. 


Čuo sam Bekra ibn Abdillaha kad je 
rekao: "Allah će se smilovati čovjeku koji je bio 
snažan pa je svoju snagu upotrijebio u pokornost 
Allahu džellešanuhu. Smilovaće se i onom koji je 
bio nejak pa se grijeha čuvao." 

Ko laže, čini razvrat (ne vjeruje), a ko ne 
bude vjerovao, sigurno će u Džehennem. 

Prenosi se da je Ibn Omer govorio: "Kada 
čovjek slaže, melek se udalji od njega koliko je 
jedna milja da bi izbjegao smrad koji se iz toga 
pojavi. 

Smatram da nije laž kad čovjek kaže 
neistinu želeći dobro svom bratu 1 u želji da od 

njega zlo otkloni, ili da dvojicu pomiri. 


Čovječe, mrziš ljude zbog (njihove) 
sumnje, a zaboravljaš da je i tebi potrebno čvrsto 
uvjerenje. 


Sindžiri u koje će biti okovani stanovnici 
Džehennema neće im biti stavljeni kao omče oko 
vrata zato što bi onesposobili čuvare njegove, 
nego zato da ih, kad ih zahvati plamen 
džehennemski, drže privezane za njegovo dno. 
Zatim je Hasan zaplakao 1 rekao: 

- Moj Bože, utječem Ti se od 
džehennemske vatre i lošeg djela koje vodi u nju. 


Zabilježeno je da je jedan pobožni vidio u 
snu svoga druga koga je upitao: 

- Štaje to što si našao? 

- Našli smo ono što smo sebi prije 
pripremili, a izgubili ono što smo iza sebe ostavili 
- odgovorio je on. Pa sada idite potpuno svjesni i 
uvjereni! 


Ljudi su jedni drugima preporučivali 
ustezanje od ovog svijeta pa im je Zuhdi rekao: 
"Najveći je zuhd (ustezanje od dunjaluka) u onog 
čovjeka čiju strpljivost ne nadvlada ono što je 
zabranjeno, a ono što je dozvoljeno ne nadvlada 

njegovu zahvalnost." 


Preneseno mi je da je Ebu Hazim rekao: 
"Mi ne želimo umrijeti dok se ne pokajemo, a 
umiremo ne pokajavši se. Ko od vas susretne 
Allaha džellešanuhu kao nasilnik koji se nije 
pokajao, On će ga baciti u Džehennem, o, grozno 
je to prebivalište!" 


Jedan od učenih 1 dobrih ljudi je čuo kako 
ljudi izjavljuju želje svakojake, pa je zatražio da i 
on želju srca svoga kaže: "Kamo sreće da stvoreni 
nismo bili, a kad smo već stvoreni, kamo sreće da 
nećemo umrijeti, a kad umiremo, kamo sreće da 
oživljeni ne budemo, a kad ćemo već oživljeni 
biti, kamo sreće da nećemo odgovarati! Kad 
ćemo već odgovarati, kamo sreće da ne budemo 
kažnjeni i da kazna ne bude vječna!" 

Prije vas su ljudi imali nježnija srca 1 više 
strahovaše za svoju vjeru. Međutim, vaša je vjera 
danas tanja, a srca grublja. 


Čovjek će napustiti grijeh ako ga on baca 
u brigu. Kajanje je ključ istinskog pokajanja. 
Brinuti se za svoje grijehe (da se ne griješi) bolje 
je od nekih dobrih djela. 


Istina je teška, pa se za nju odlučuju samo 

oni koji su sigurni u dobar svršetak 1 koji su 
spoznali. A ko se nagradi nada, boji se kazne. 


Upamtio sam ljude kojima je bilo nuđeno 
ono što je dozvoljeno, pa su odbili rekavši: "Ne 
treba nam jer se plašimo da nas ne pokvari." 


Ko svoju dušu ne liječi od bolesti grijeha 
za svog života, vrlo je daleko od toga da bude 
izliječen, a sasvim blizu žalosti na ovom svijetu. 


Kad bi noć provodio u ibadetu 1 od toga 
poguren ostao 1 danju postio toliko da ti tijelo 
oslabi, ne bi ti nimalo koristilo ako u duši nisi 
pobožan bio. 


Nikakvo dobrovoljno dobro (nafila) nije 
ravno dobroti koju učiniš roditeljima svojim, pa 
ni hadž ni džihad. 

Omer ibn el-Hattab, radijallahu anhu, 
rekao je: "Sjećajte se Džehennema 1 da je njegova 
vatra žestoka, dubina velika 1 stubovi od željeza. 


Seleme ibn Amir pripovijeda: Klanjali 
smo džumu sa Hasanom Basrijem, pa smo se 
poslije namaza okupili oko njega kad on zaplaka. 
Upitasmo ga zašto plače, a on zaplaka još jače, pa 
reče: 

- A kako ne bih plakao?! Kad bi nam se na 
vrata ove džamije pomolio neko od drugova 
Allahova Poslanika, sallallahu alejhi ve selleme, 
kod nas od islama ne bi raspoznao ništa osim ovu 
našu Kiblu, kuda se okrećemo u namazu. 


Oh, oh! Prazne su želje svijet uništile. 
Govora ima, ali djela nema. Znanja ima, ali 
strpljivosti nema. Vjerovanje postoji, ali nema 
čvrsta uvjerenja. 


Šta je to? Vidim ljude, ali ne vidim 
pameti, čujem šum, ali ne vidim druga. Ovaj 
svijet je ušao u vjeru, pa izašao (iz nje). Znaju šta 
je dobro, ali dobro ne rade. Znaju šta je 
zabranjeno, ali ga čine. Vjera im je smo na jeziku. 
Upitaš li nekog od njih da li vjeruje da će za djela 
polagati račun, on ti odgovori da vjeruje. Kunem 
se Vladarom Sudnjeg dana da laže! Jer u lijep 
odgoj i svojstva vjernika spada: snaga uz vjeru, 
odlučnost uz blagost, vjerovanje uz čvrsto 
uvjerenje, znanje uz blagost, blagost sa znanjem, 
pamet uz blag postupak, otmjenost u siromaštvu, 
umjereno vladanje u bogatstvu, samilost prema 
potištenom, darežljivost na pravom mjestu i 
pravednost uz istrajnost. 

Vjernik neće učiniti nasilje ni onom ko ga 
mrzi, niti će se ogriješiti pomažući onog koga 
voli. On ne ogovara, ponižavajući drugoga ne 
namiguje, ne istražuje tuđe mahane, ne govori u 
besposlicu, ne zabavlja se i ne igra bez svrhe, ne 
prenosi tuđe riječi, ne traži ono što nije njegovo, 
ne poriče istinu makar se i njega ticalo, ne prelazi 
granice u isprici, ne sveti se kad nekoga nesreća 
pogodi, niti ga veseli kad neko pogriješi. 


Vjernik je u namazu ponizan i skrušen i 
žuri da Allahu što prije padne na sedždu. Riječi 
su njegove pravi lijek, strpljivost je njegova 
pobožnost, šutnja istinsko razmišljanje, a njegovo 
razmatranje je pouka. Drzi se sa učenim da bi 
naučio. Među njima šuti da ne bi pogriješio, a kad 
govori, govori da bi se okoristio. Kada vjernik 
učini dobro, veseli se, a kad pogriješi, odmah 
oprost zatraži. Kad ga neko prekori, on opet 
njegovo zadovoljstvo zatraži. A ako ga neko 
izgrdi 1 ispsuje, on se blagim pokaže. Kad mu 
bude učinjena nepravda, otrpi i pravedno postupi. 
Samo u Allaha džellešanuhu zaštitu traži 1 od 
Njega pomoć moli. 


Vjernik je među ljudima dostojanstven, a 
u osami je Allahu zahvalan. Zadovoljan je 

nafakom koja mu je data. Stalno zahvaljuje na 
udobnosti i otrpi u muci. Ako se nađe u društvu 
onih koji su Allaha zaboravili, on se Allaha sjeća, 
a kad je u društvu onih koji se sjećaju Allaha, 
traži oprost za svoje grijehe. 

Eto, takvi su bili drugovi Allahova 
Poslanika, sallallahu alejhi ve selleme, za čitavog 
svog života. Takvi su bili 1 vaši dobri preci. Vaše 
stanje se promijenilo zato što ste vi svoj postupak 
prema Allahu džellešanuhu izmijenili. 

Zatim je Hasan proučio: "Allah neće 
izmijeniti jedan narod dok taj narod sam sebe ne 
izmijeni. A kad Allah hoće da jedan narod kazni, 
niko to ne može spriječiti; osim Njega nema mu 
zaštitnika." (Kur'an, 13:11) 

I na kraju je dodao: - Naš Stvoritelju i 
Gospodaru, ukaži milost svoju našem vođi 
Muhammedu 1 njegovom plemenitom rodu, 
njegovim ashabima i svim vjernicima! A nas 
podari kao što si podario iskrene robove i 
pobožne miljenike. Ti si svemoćan i pomagač si u 
dobru. Dovoljan nam je Allah, divan je On 
gospodar! Hvala Allahu - Stvoritelju i Gospodaru 
svjetova! 

IZ RECENZIJE 


Hasan El-Basri rođen 642. godine u 
Medini, umro 728. godine u Basri. 


Hasan Basri je simbol islamske 
pobožnosti. On je bio inspiracija za mnoge 
duhovne pokrete u klasičnom islamu: sufizam, 
muetezilizam, sunnizam... 


Nisu tako česte osobe u povijesti koje su 
sposobne sagledati savremene događaje u 
perspektivi budućnosti, a izuzetno su rijetke one 
koje su to kadre u perspektivi vječnosti. Kada se 
tome doda lični karakter i izvanredan moralni i 
intelektualni autoritet građen samodosljednošću, 
onda takva rijetkost prelazi u izuzetnost. Basri je 
bio baš to! 


U 


Traktat "Čujem šum, prijatelja ne vidim' 
nastao je kao neautorske bilješke Hasana Basrije. 
Ova knjiga predstavlja siže dugogodišnjeg 
plodnog 1 angažiranog javnog istupanja ovog 
odličnog poznavaoca prilika svoga vremena i 
hrabrog kritičara izopačenja 1 odstupanja 
islamskog društva od prvotne jednostavnosti i 

skromnosti. 


Osnovna Basrijina misao: život posvećen 
Bogu kroz aktivno učešće u tokovima Ovog 
svijeta, određena je "zuhdom" - njegovom 
upotrebnom a ne finalnom vrijednošću. Svijet 
treba koristiti s mjerom i umjerenošću, a ne biti 
mu potčinjen, ne biti mu služinče. Ova misao nije 
završila u ekstremnom tesavvufu, već je bila 
snažna i dosljedna zapitanost nad smislom života 
uopće 1 devijacijama zajednice muslimana u 
prvom stoljeću islama. Njegov stav je bio protest 
savjesti, čin lične dosljednosti i glas uma u prvim 
kovitlacima = "talasanja" islamskog sistema 
vrijednosti, koje nije ostavljalo ravnodušnim ni 
vladaoce ni podanike, ni učene ni neuke, ni 
imućne ni bijedne. 


... Sublimiranost, preciznost i lahkost u 
izrazu graniče sa najfinijom poezijom. Stvarno 
poznavanje duha Kur'ana i Hadisa i smisao za 
realnost najvišeg karaktera daju Risali izuzetnu 
vrijednost 1 svrstavaju je u  nezaobilaznu 
literaturu: etike, bontona, retorike, pedagogije, 
tesavvufa i islamske duhovnosti uopće. 

